sagorsarker/bangla-wikipedia huggingface dataset:
ভারতের সড়ক পরিবহন ব্যবস্থা

সড়ক ব্যবস্থা ভারতের পরিবহনের এক গুরুত্বপূর্ণ মাধ্যম। , ভারতের সড়ক ব্যবস্থার বিস্তার -এর বেশি, যা মার্কিন যুক্তরাষ্ট্রের পর বিশ্বের দ্বিতীয় সড়ক ব্যবস্থা। ভারতের সড়ক ব্যবস্থার পরিমাণগত ঘনত্ব ১.৯৪ কিমি প্রতি বর্গ কিলোমিটার, যা হংকঙের অনুরূপ এবং যুক্তরাষ্ট্র (০.৭১), চীন (০.৫৪), ব্রাজিল (০.২৩) ও রাশিয়ার (০.০৯) চেয়ে অনেক বেশি। ভারতে হাজার ব্যক্তি পিছু সড়ক রয়েছে, যা যুক্তরাষ্ট্রের চেয়ে কম () কিন্তু চীনের চেয়ে বেশি ()। ভারতের সড়ক ব্যবস্থা পণ্য ট্র্যাফিকের ৭১% এবং যাত্রী ট্র্যাফিকের ৮৫% বহন করে।
১৯৯০-এর দশক থেকে ভারতের সড়ক অবকাঠামোর আধুনিকীকরণের বিভিন্ন মহৎ প্রক্রিয়া চলছে। , ভারতের সড়কের ৭০.০০% পাকা। , ভারতে দীর্ঘ চার বা তার বেশি লেনবিশিষ্ট মহাসড়ক সম্পন্ন হয়েছিল, যা দেশের বিভিন্ন উৎপাদন, বাণিজ্যিক ও সাংস্কৃতিক কেন্দ্রগুলোর মধ্যে সংযোগ স্থাপন করেছিল। সড়ক পরিবহন ও মহাসড়ক মন্ত্রক সূত্রের খবর, , ভারতে মোট দীর্ঘ জাতীয় সড়ক ও এক্সপ্রেসওয়ে এবং দীর্ঘ রাজ্য সড়ক রয়েছে। প্রধান প্রকল্পগুলোকে ভারত সরকারের ভারতমালা উদ্যোগের অধীনে বাস্তবায়িত করা হয়েছে। এছাড়া বেসরকারি নির্মাতা ও মহাসড়ক পরিচালকেরাও প্রধান প্রকল্প বাস্তবায়িত করছে।
যুক্তরাষ্ট্রীয় কাঠামোর জন্য ভারতের সড়ক ব্যবস্থা বিভিন্ন সরকারি সংস্থার অধীনে রয়েছে। নিচের সারণিতে ধরন অনুযায়ী ভারতের সড়ক ব্যবস্থার দৈর্ঘ্য ও সংশ্লিষ্ট কর্তৃপক্ষের তালিকা দেওয়া হয়েছে।
ভারতে দীর্ঘ জেলা সড়ক রয়েছে যার ১৪.৮০% পাকা।
ভারতের সড়ক ব্যবস্থার এক বড় অংশ হচ্ছে গ্রাম সড়ক। মার্চ ২০২০-এর হিসাব অনুযায়ী মোট সড়কের ৭২.৯৭% গ্রাম সড়ক এবং এর মধ্যে ৩১% কাঁচা সড়ক।
ভারতের গ্রাম সড়কের উন্নয়ন এবং বিচ্ছিন্ন গ্রাম বসতির মধ্যে সংযোগ স্থাপনের জন্য ডিসেম্বর ২০০০-এ প্রধানমন্ত্রী গ্রাম সড়ক যোজনা চালু করা হয়েছিল। এই প্রকল্পে আশা করা হয়েছিল যে এই গ্রাম সড়কগুলো গ্রাম পঞ্চায়েত দ্বারা তৈরি এবং রক্ষণাবেক্ষণ করা হবে। ভারতের কিছু প্রান্তে সরকার এক স্থানীয় সামাজিক বিনিয়োগ প্রকল্প হিসাবে পরিচালনা করার চেষ্টা করা হয়েছে।
ভারতের অন্যান্য প্রান্তে প্রধানমন্ত্রী গ্রাম সড়ক যোজনা এবং তার সহপ্রকল্প "ভারত নির্মাণ" গ্রাম সড়ক নির্মাণ প্রকল্পগুলোকে বেসরকারিকৃত করেছে এবং ঠিকাদার নিয়োগ করা হয়েছে। এই প্রচেষ্টার লক্ষ্য হচ্ছে ভারতের গ্রামীণ ও বিচ্ছিন্ন এলাকাগুলোর মধ্যে সংযোগ স্থাপনকারী ওয়েদারপ্রুফ একক লেন আস্ফাল্ট সড়ক নির্মাণ করা। এইসব প্রকল্পের এক বড় অংশ বিশ্ব ব্যাংক ও এশিয়ান ডেভেলপমেন্ট ব্যাংক থেকে আসছে।
ভারতের অন্তঃনগর যানের বেগ বিশ্বের সর্বনিম্ন অন্তঃনগর যানের বেগের মধ্যে অন্যতম। ওলা ক্যাবের এক গবেষণা অনুযায়ী, ২০১৭ সালে দিল্লির গড় ট্র্যাফিক বেগ । এছাড়া চেন্নাইয়ের গড় ট্র্যাফিক বেগ , মুম্বইয়ের , কলকাতার , হায়দ্রাবাদের এবং বেঙ্গালুরুর ।
সমন্বিত দল (দ্ব্যর্থতা নিরসন)

সমন্বিত দল বলতে যাদের বোঝানো হতে পারে —
১৯৯২ সালে অলিম্পিক গেমসে অংশগ্রহণের জন্য সাবেক সোভিয়েত ইউনিয়নের ১২টি দেশ মিলে গঠিত :
এছাড়া দুই জার্মানি মিলে গঠিত
নিউ থিয়েটার্স

নিউ থিয়েটার্স একটি ভারতীয় চলচ্চিত্র স্টুডিও। ১৯৭০ সালের দাদাসাহেব ফালকে পুরস্কার প্রাপ্ত প্রযোজক বীরেন্দ্রনাথ সরকার দ্বারা এই স্টুডিওটি ১৯৩১ সালের ১০ ফেব্রুয়ারি তারিখে কলকাতায় স্থাপিত হয়। তার বন্ধু ভারতের প্রথম ইম্প্রেসারিয়ো হরেন ঘোষ পরামর্শদানে সাহায্য করেন। এই সংস্থার মূলমন্ত্র : "জীবতং জ্যোতিরেতু ছায়াম"।
বীরেন্দ্রনাথ মার্কিন যুক্তরাষ্ট্রের চলচ্চিত্র জগৎয়ের কার্যনির্বাহী প্রযোজকদের অনুরূপ কাজ করতে পছন্দ করতেন। তিনি ছবি প্রক্রিয়াকরণ ল্যাবরেটরি তৈরি করে একান্তভাবে অনুরক্ত কিছু ব্যক্তিদের নিয়োগ করেন। ছবির জন্য কোনো বিষয় ও নির্মাণকারী দল নির্বাচন হয়ে গেলে, তিনি যথাযত অর্থের ব্যবস্থা করতেন। ছবিটি নির্মাণের সময় তিনি হস্তক্ষেপ করতেন না। বাংলা চলচ্চিত্রের রুচি ও কারিগরী দক্ষতার প্রতীক হিসাবে তিনি নিউ থিয়েটার্সের পরিচয় প্রতিষ্ঠা করেন।
প্রেমাঙ্কুর আতর্থী দ্বারা নির্দেশিত দেনা পাওনা নামক বাংলা চলচ্চিত্রটি বাংলার প্রথম দীর্ঘ সবাক চলচ্চিত্র যা ১৯৩১ সালে নিউ থিয়েটার্স দ্বারা প্রযোজিত হয়েছিল। এই ছবির জন্য সংগীত পরিচালনা করেছিলেন বিখ্যাত সংগীতকার রাইচাঁদ বড়াল।
কিরণময় রাহার কথা অনুযায়ী, "দেবকী বসুর নির্দেশনায় মুক্তিপ্রাপ্ত "চণ্ডীদাস" ছবির ফলে নিউ থিয়েটার্স প্রসিদ্ধি লাভ করে।" এর আগে এই স্টুডিও থেকে পাঁচটি সবাক চলচ্চিত্র মুক্তি পেয়েছিল।
শরৎচন্দ্র চট্টোপাধ্যায়ের লেখা দেবদাস উপন্যাসের উপর ভিত্তি করে ১৯৩৫ সালে প্রমথেশ চন্দ্র বড়ুয়া অভিনীত ও তাঁরই নির্দেশনায় দেবদাস ছবিটি নির্মিত হয়। এই ছবিটি অভূতপূর্ব সাফল্য অর্জন করে।
১৯৩৫ সালে, নীতিন বসু দ্বারা নির্মিত "ভাগ্য চক্র" নামক বাংলা ছায়াছবিতে ভারতে সর্বপ্রথম নেপথ্য গানের ব্যবহার করা হয়। কৃষ্ণচন্দ্র দে, পারুল ঘোষ ও সুপ্রভা সরকার এই ছবিতে গান করেন। এই ছবিটি "ধুপ ছাঁও" নামে হিন্দি ভাষায় পুনঃনির্মিত হয় এবং এটিই নেপথ্য গান সহ প্রথম হিন্দি ছায়াছবি।
নিউ থিয়েটার্স প্রযোজিত ছবিগুলিতে, তারকা অভিনেত্রীদের মধ্যে প্রথম কানন দেবী বেশ কয়েকটি ছবিতে অভিনয় করেন। কুন্দন লাল সায়গল, কৃষ্ণচন্দ্র দে, পৃথ্বীরাজ কাপুর, ছবি বিশ্বাস, পাহাড়ী সান্যাল, বসন্ত চৌধুরীর মতন বেশ অনেকজন স্বনামধন্য অভিনেতারাও নিউ থিয়েটার্সের সাথে যুক্ত ছিলেন।
প্রেমাঙ্কুর আতর্থী, প্রমথেশ বড়ুয়া, দেবকী বসু ও নীতিন বসু ইত্যাদি প্রসিদ্ধ চলচ্চিত্র নির্দেশক নিউ থিয়েটার্সের ছবিতে কাজ করেছেন। রাইচাঁদ বড়াল, পঙ্কজ মল্লিক ও তিমির বরণের মতন উল্লেখযোগ্য সংগীতশিল্পীরাও এই স্টুডিওর সাথে যুক্ত ছিলেন।
নিউ থিয়েটার্সের ছবিগুলি কলকাতা শহরের টালিগঞ্জ অঞ্চলে অবস্থিত তাদের নিজস্ব স্টুডিও থেকে প্রযোজিত হত। ১৯৩১ সালের ১০-ই ফেব্রুয়ারি এটি আরম্ভ হয়। ১৯৩১ থেকে ১৯৫৫-র মধ্যে এই স্টুডিওতে ১৫০-টি ছবির শুটিং করা হয়। ২০১১ সালে আমি আদু ছবিটি দিয়ে নিউ থিয়েটার্সের চলচ্চিত্র প্রযোজনা পুনরায় আরম্ভ হয়। নিউ থিয়েটর্সের চলচ্চিত্রের তালিকায় রয়েছে:
সাহেবজাদা ইয়াকুব খান

লেফটেনেন্ট-জেনারেল সাহেবজাদা ইয়াকুব খান (উর্দু: ; (ডিসেম্বর ২৩, ১৯২০ – ২৬ জানুয়ারি ২০১৬) ছিলেন পাকিস্তানের একজন সামরিক কর্মকর্তা। সামরিক দায়িত্বের পাশাপাশি তিনি সরকারেও দায়িত্বপালন করেছেন। তিনি পূর্ব পাকিস্তানের সামরিক আইন প্রশাসক ও গভর্নর ছিলেন। জেনারেল জিয়াউল হকের অধীনে তিনি ১৯৮২ থেকে ১৯৯১ সাল পর্যন্ত পররাষ্ট্রমন্ত্রীর দায়িত্বপালন করেছেন। ১৯৯৬ থেকে ১৯৯৭ সাল পর্যন্ত তিনি তত্ত্বাবধায়ক পররাষ্ট্রমন্ত্রী হিসেবে দায়িত্বপালন করেছেন।
ইয়াকুব খান ভারতের দেশীয় রাজ্য রামপুরে একটি পশতুন মুসলিম রাজপরিবারে জন্মগ্রহণ করেন। তার বাবা সাহেবজাদা স্যার আবদুস সামাদ খান বাহাদুর রামপুরের মুখ্যমন্ত্রী হিসেবে দায়িত্বপালন করেছেন এবং লীগ অব নেশন্সে ব্রিটিশ ভারতের প্রতিনিধিত্ব করেছেন।
ইয়াকুব খান দেরাদুনের কর্নেল ব্রাউন ক্যামব্রিজ স্কুল ও প্রিন্স অব ওয়েলস রয়েল ইন্ডিয়ান মিলিটারি কলেজে পড়াশোনা করেছেন। ১৯৪০ সালের ২২ ডিসেম্বর তিনি কমিশন লাভ করেন। ৩য় ইন্ডিয়ান মটর ব্রিগেডের অংশ ১৮তম কিং এডওয়ার্ড'স ওন ক্যাভালরিতে তিনি যোগ দেন। দ্বিতীয় বিশ্বযুদ্ধের সময় তিনি ব্রিটিশ ভারতীয় সেনাবাহিনীর সৈনিক হিসেবে উত্তর আফ্রিকায় দায়িত্বপালন করেছেন। ১৯৪২ সালের ৩ এপ্রিল তিনি লেফটেন্যান্ট পদে উন্নীত হন। সেই বছরের ২৭ মে তিনি বন্দী হন এবং অক্ষশক্তির যুদ্ধবন্দী শিবিরে পরবর্তী তিন বছর কাটানোর পর মুক্তি পান। স্বাধীনতার পর তিনি পাকিস্তান সেনাবাহিনীতে যোগ দেন। তার বড় ভাই সাহেবজাদা ইউনুস খান ভারতীয় সেনাবাহিনীতে থেকে গিয়েছিলেন। ১৯৪৮ সালে কাশ্মিরের রণাঙ্গনে তারা দুই ভাই পরস্পরের বিরুদ্ধে লড়াই করেছেন। সেনাবাহিনীতে তিনি লেফটেন্যান্ট-জেনারেল হিসেবে পদোন্নতি পেয়েছিলেন। তিনি চীফ অব জেনারেল স্টাফ, পূর্বাঞ্চলীয় কমান্ডের কমান্ডার এবং পূর্ব পাকিস্তানের গভর্নর হিসেবে দায়িত্বপালন করেছেন।
সেনাবাহিনী থেকে অবসর নেয়ার পর তিনি কূটনৈতিক হিসেবে কাজ শুরু করেন। ১৯৭২ থেকে ১৯৮২ সাল পর্যন্ত তিনি ফ্রান্স, যুক্তরাষ্ট্র ও সোভিয়েত ইউনিয়নে পাকিস্তানের রাষ্ট্রদূত হিসেবে দায়িত্বপালন করেছেন। ১৯৮২ সালে তিনি পররাষ্ট্রমন্ত্রী হিসেবে নিয়োগ পান। ১৯৯২ থেকে ১৯৯৭ সাল পর্যন্ত তিনি জাতিসংঘে পশ্চিম সাহারার প্রতিনিধি ছিলেন।
তিনি আগা খান বিশ্ববিদ্যালয়ের ট্রাস্টি বোর্ডের প্রতিষ্ঠাতা চেয়ারম্যান। ২০০১ সালে অবসর গ্রহণের পূর্ব পর্যন্ত দুই দশক তিনি এই দায়িত্বপালন করেছেন। কার্নে‌জ কমিশনে তিনি কমিশনার হিসেবে কাজ করেছেন।
ইয়াকুব খান কলকাতার ইরানি খলিলি পরিবারের সদস্য বেগব তুবা খলিলিকে বিয়ে করেছেন।
ইয়াকুব খান ২০১৬ সালের ২৬ জানুয়ারি ইসলামাবাদে মৃত্যুবরণ করেন।
মুহাম্মদ আজম খান (গভর্নর)

লেফটেনেন্ট-জেনারেল মুহাম্মদ আজম খান (১৯০৮–১৯৯৪) ছিলেন পাকিস্তান সেনাবাহিনীর একজন উচ্চপদস্থ কর্মকর্তা। তিনি ১৯৫৩ সালে লাহোরে সংঘটিত আহমদিয়া বিরোধী দাঙ্গা দমনে ভূমিকা রেখেছেন। আইয়ুব খানের শাসনামলে তিনি পূর্ব পাকিস্তানের গভর্নর ছিলেন। ১৯৬৪ সালের রাষ্ট্রপতি নির্বাচনের সময় তিনি আইয়ুব খানের বিরোধী প্রার্থী ফাতেমা জিন্নাহর পক্ষে কাজ করেছেন।
আজম খান ১৯৫৮ সালের ১৬ নভেম্বর থেকে ১৯৬৩ সালের ২২ সেপ্টেম্বর পর্যন্ত পাকিস্তান অলিম্পিক এসোসিয়েশনের প্রেসিডেন্ট ছিলেন এবং এই সময়কালে তিনি পাকিস্তান সেনাবাহিনীর ১ কোর-এর অধিনায়ক ছিলেন।
উদ্ভিদ কলম

উদ্ভিদ কলম হলো কৃত্রিম উপায়ে উদ্ভিদের বংশ বৃদ্ধির এক ধরনের পদ্ধতি যেখানে এক উদ্ভিদের শাখা কেটে নিয়ে অন্য উদ্ভিদে সংযোজন করা হয়। এই পদ্ধধতিতে একটি গাছে একই ধরনের আরেকটি চারা উৎপন্ন করা হয়। কলম কয়েক ধরনের হথে পারে, যেমন- দাবা কলম, ছেদ কলম, জোড় কলম, গুটি কলম ইত্যাদি।
এই কাজে ধারালো অস্ত্র ব্যবহার করা হয়; সহজ লভ্য হিসেবে সাধারণত নতুন ব্লেড ব্যবহার করা হয়। ব্লেড ছাড়াও অন্যান্য ধারালো যন্ত্র যেমন ছুরি দ্বারা এটি করা যায়। এবং জোড়া স্থানে বাধার জন্য টেপ-এর প্রয়োজন।
উদ্ভিদের বেঁচে থাকার জন্য যে স্বাভাবিক পরিবেশ তা রাখতে হবে ।
নাইট্রাস অক্সাইড

নাইট্রাস অক্সাইড একটি রাসায়নিক যৌগ যার সংকেত । এটি সাধারণভাবে লাফিং গ্যাস, নাইট্রাস বা নাইট্রো নামেও পরিচিত। এটি নাট্রোজেনের একটি অক্সাইড। কক্ষ তাপমাত্রায় এটি বর্ণহীন, অদাহ্য এই গ্যাসের ঈষৎ মিষ্টি গন্ধ এবং স্বাদ রয়েছে।
সৈয়দ মোহাম্মদ আহসান

ভাইস-এডমিরাল সৈয়দ মুহাম্মদ আহসান () (১৯২১ – ১৯৮৯) ছিলেন পাকিস্তানের ৪র্থ‌ নৌবাহিনী প্রধান এবং পূর্ব পাকিস্তানের গভর্নর। তিনি পাকিস্তানের নৌ গোয়েন্দা বিভাগের সক্ষমতা বৃদ্ধিতে কাজ করেছেন। পাশাপাশি নৌবাহিনীকে আধুনিক করায় আর ভূমিকা ছিল। নৌ গোয়েন্দা বিভাগের ডিরেক্টর জেনারেল হিসেবে তিনি যুদ্ধে সক্রিয়ভাবে অংশ নেন এবং ১৯৬৫ সালের ভারত পাকিস্তান যুদ্ধের সময় নৌ গোয়েন্দাদের অপারেশনে নেতৃত্ব দিয়েছেন।
সৈয়দ মুহাম্মদ আহসান ১৯২১ সালে ব্রিটিশ ভারতের হায়দ্রাবাদের একটি উর্দুভাষী পরিবারে জন্মগ্রহণ করেছেন। তিনি হায়দ্রাবাদের নিজাম কলেজে পড়াশোনা করেছেন।
১৯৩৮ সালে তিনি ব্রিটিশ ভারতীয় নৌবাহিনীতে যোগ দেন। ১৯৩৮ থেকে ১৯৪০ সাল পর্যন্ত তিনি ব্রিটেনে সামরিক প্রশিক্ষণ লাভ করেছেন। দ্বিতীয় বিশ্বযুদ্ধের সময় তিনি আটলান্টিক মহাসাগর, ভূমধ্যসাগর ও ভারত মহাসাগরে লড়াইয়ে অংশ নিয়েছেন। আরাকানে সংঘটিত একটি নৌযুদ্ধে সাহসিকতার জন্য তিনি "ডিস্টিঙ্গুইশড সার্ভিস ক্রস" খেতাব পান। পরবর্তীতে ইংল্যান্ডের লিভারপুলের একটি টেকনিকাল স্কুলের ইন্সট্রাক্টর নিযুক্ত হন। ১৯৪৬ থেকে ১৯৪৭ সাল পর্যন্ত তিনি ভারতের শেষ ভাইসরয় লর্ড মাউন্টব্যাটেনের এডিসি ছিলেন। পরবর্তীতে পাকিস্তানের গভর্নর জেনারেল মুহাম্মদ আলি জিন্নাহর এডিসি হন।
১৯৫৫ থেকে ১৯৫৬ সাল পর্যন্ত তিনি যুক্তরাষ্ট্রে পাকিস্তান দূতাবাসের নৌবাহিনীর এটাশে ছিলেন। ১৯৬২ সালে তিনি রিয়ার এডমিরাল হন। ১৯৬৪ সালে তিনি পূর্ব পাকিস্তানের আভ্যন্তরীণ নৌপরিবহন কর্তৃপক্ষের চেয়ারম্যান নিযুক্ত হন। ১৯৬৬ সালে তিনি নৌবাহিনীর প্রধান হন। পরের বছর ১৯৬৭ সালে তিনি ভাইস এডমিরাল পদে উন্নীত হন।
১৯৬৯ সালে ইয়াহিয়া খান সামরিক আইন জারি করার পর ১ সেপ্টেম্বর সৈয়দ মুহাম্মদ আহসান পূর্ব পাকিস্তানের গভর্নর হিসেবে শপথ নেন। তিনি গভর্নরের দায়িত্বে থাকাকালীন সময়ে ৭ ও ১৭ ডিসেম্বর যথাক্রমে জাতীয় ও প্রাদেশিক পরিষদের নির্বাচন অনুষ্ঠিত হয়। এই নির্বাচনে আওয়ামী লীগ বিপুল সংখ্যাগরিষ্ঠতা অর্জন করে। ক্ষমতা হস্তান্তর নিয়ে কালক্ষেপণের ফলে অসন্তোষ সৃষ্টি হয়। ১৯৭১ সালের ১ মার্চ ইয়াহিয়া খান আসন্ন অধিবেশন স্থগিত ঘোষণা করেন। এর ফলে পূর্ব পাকিস্তানে ব্যাপক গণ বিক্ষোভ দেখা দেয়।
১৯৭১ সালের ১ মার্চ সৈয়দ মুহাম্মদ আহসানের স্থলে সাহেবজাদা ইয়াকুব খানকে গভর্নর নিয়োগ দেয়া হয়।
সৈয়দ মুহাম্মদ আহসান ১৯৫৮ সালে "সিতারা-ই-কায়েদে আজম", ১৯৬৯ সালে "সিতারা-ই-পাকিস্তান" এবং "হিলাল-ই-কায়েদে আজম" খেতাব লাভ করেন।
অলিম্পিকে বলিভিয়া

বলিভিয়া প্রথম অলিম্পিক গেমসে অংশগ্রহণ করে ১৯৩৬ সালে। ১৯৪৮ থেকে ১৯৬০ পর্যন্ত কোন গেমসে অংশগ্রহণ করেনি, ১৯৬৪ গ্রীষ্মকালীন গেমস থেকে বলিভিয়া পুনরায় অংশগ্রহণ শুরু করে। ১৯৮০ গেমসে যুক্তরাষ্ট্রের নেতৃত্বে বয়কট করা ছাড়া পরের সকল গ্রীষ্মকালীন গেমসে অংশগ্রহণ করেছে। শীতকালীন অলিম্পিকে বলিভিয়া প্রথম অংশগ্রহণ করেছিল ১৯৫৬ গেমসে। পরের ১৯৬০ থেকে ১৯৭৬ পর্যন্ত অংশগ্রহণ করেনি কিন্তু ১৯৮০ থেকে ১৯৯২ অংশগ্রহণ করে। ১৯৯৪ শীতকালীন গেমস থেকে আবার অংশগ্রহণ করেনি।
বলিভিয়ার ক্রীড়াবিদগন এখনো কোন পদক জিততে পারেনি।
বলিভিয়ার জাতীয় অলিম্পিক কমিটি ১৯৩২ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটি আইওসির স্বীকৃতি পায়।
অলিম্পিকে সেনেগাল

সেনেগাল প্রথম অলিম্পিক গেমসে অংশগ্রহণ করে ১৯৬৪ সালে। অভিষেকের পর সেনেগাল গ্রীষ্মকালীন অলিম্পিকের কোন আসর মিস করেনি। ১৯৮৮ গ্রীষ্মকালীন অলিম্পিকে সেনেগালের প্রথম ক্রীড়াবিদ হিসাবে রৌপ্য পদক জিতে।
শীতকালীন অলিম্পিক গেমসে সেনেগাল ১৯৮৪ সালে প্রথম অংশগ্রহণ করে। এরপর অনিয়মিতভাবে ১৯৯২, ১৯৯৪, ২০০৬ ও ২০১০ সালের শীতকালীন অলিম্পিকে অংশগ্রহণ করেছে। তবে কোন পদক জিততে পারেনি।
লাহিড়ীপাড়া ইউনিয়ন

লাহিড়ীপাড়া ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। ইউনিয়নটি স্থানীয়ভাবে ১০ নং লাহিড়ীপাড়া ইউনিয়ন নামে পরিচিত।
বগুড়া সদর
আয়তন ২৪০ কি.মি. লোক সংখ্যা ৫০০০০ (প্রায়)
লাহিড়ীপাড়া ইউনিয়ন শিক্ষাগত দিক থেকে এগিয়ে।
লাহিড়ীপাড়া ইউনিয়ন থেকে গৃহীত।
মাউন্টেন বাইকিং

মাউন্টেন বাইকিং হলো অসমতল বিশেষকরে পাহাড়ী রাস্তায় সাইকেল চালনার এক ধরনের ক্রীড়া।
মাউন্টেন বাইকিং হচ্ছে একধরনের স্পোর্টস বা খেলা যেক্ষেত্রে প্রতিযোগীদেরকে একটি পাহাড়ি বা অসমতল রাস্তায় সাইকেল চালিয়ে যেতে হয়। এক্ষেত্রে সাধারণত সাধারণ সাইকেল এর পরিবর্তে বিশেষ ধরনের সাইকেল, যা অসমতল বা পাহাড়ী রাস্তায় চলাচল উপযোগী, এমন সাইকেল ব্যবহার করা হয়ে থাকে।
অসমতল বা উঁচু-নিঁচু রাস্তায় চলাচলের উপযোগী করে তোলা বাইসাইকেল সর্বপ্রথম ১৮৮৬ সালের আগস্টে বাফেলো সোলজারদের মন্টানার মিসৌলা থেকে ইয়োলোস্টোন অভিযানের সময় ব্যবহার করে দেখা যায়। এছাড়াও বিভিন্ন সময়ে বিভিন্ন ঘটনা এবং পথ-পরিক্রমার মধ্য দিয়ে মাউন্টেন বাইকিং আজকের এ অবস্থায় পৌঁছেছে।
মাউন্টেন বাইকিং-কে বিভিন্ন শ্রেণিতে ভাগ করা যায়। এর মধ্যে রয়েছে- ক্রস কান্ট্রি, অল-মাউন্টেন/এনডিউরা, ডাউনহিল, ফোর-ক্রস, ফ্রি রাইড, ডার্ট জাম্পিং, ট্রায়ালস, ট্রেইল রাইডিং, ইত্যাদি।
মাউন্টেন বাইক
অধিকাংশ প্রতিযোগীই নিরাপত্তার জন্য হেলমেট ব্যবহার করে থাকে।
সাইকেলের হেন্ডেল এর উপর শক্ত গ্রিপের উদ্দেশ্যে অনেক রাইডারই গ্লাভস ব্যবহার করে থাকে।
দুর্ঘটনা হতে নিরাপদ থাকতে প্রতিযোগীরা শরীরের উপর প্যাড বা আর্মার ব্যবহার করে থাকে।
অধিকাংশ মাউন্টেন বাইকারই নিরাপত্তার স্বার্থে ফাস্ট এইড কিট তাদের সাথে বহন করে থাকে। যেহেতু বিভিন্ন ধরনের বাইকিং এর ক্ষেত্রে দুর্ঘটনা ঘটার সম্ভাবনা রয়েছে, এছাড়াও অনেক বাইকাররা প্রতিযোগিতার সময় রিস্কও নিয়ে থাকে, তাই ফাস্ট এইড কিট তাদের নিরাপদ থাকতে সাহায্য করে।
অলিম্পিকে মিশর

মিশর প্রথম অলিম্পিক গেমসে অংশগ্রহণ করে ১৯১২ সালে এবং তারপর প্রায় সকল গ্রীষ্মকালীন গেমসে অংশগ্রহণ করেছে। ১৯৫৬ গ্রীষ্মকালীন অলিম্পিক মিশর, ইরাক ও লেবানন সুয়েজ যুদ্ধের প্রতিবাদ হিসাবে বয়কট করেছিল। তবে স্টকহোমে অনুষ্ঠিত ঘোড়দৌড় প্রতিযোগিতায় অংশ নিয়েছিল। এরপর ১৯৭৬ সালে আফ্রিকান বয়কটের অংশ হিসাবে এবং ১৯৮০ সালে যুক্তরাষ্ট্রের নেতৃত্বে বয়কট করেছিল।
মিশরীয় ক্রীড়াবিদগন গ্রীষ্মকালীন অলিম্পিকে ২৬টি পদক জিতেছে এবং সবচেয়ে বেশি পদক জিতেছে ভারোত্তোলন ক্রীড়ায়। শীতকালীন অলিম্পিক গেমসে কোন পদক জিততে পারেনি।
মিশরের জাতীয় অলিম্পিক কমিটি মিশরীয় অলিম্পিক কমিটি ১৯১০ সালে গঠিত হয় এবং একই বছর আইওসির স্বীকৃতিওও পায়।
মাতৃ উদ্ভিদ

মাতৃ উদ্ভিদ হলো যে উদ্ভিদের থেকে কুঁড়ি, কোষ বা শাখা কেটে নিয়ে কলম করা হয়।
মাতৃ উদ্ভিদ নির্বাচনের ক্ষেত্রে কয়েকটি বিষয় খেয়াল রাখতে হবে।
মাতৃ উদ্ভিদের ব্যবহারের ফলে দ্রুত সময়ে গাছ বৃদ্ধি পায় এবং এতে খরচ কম হয়।
এয়ার কার্নিভাল

এয়ার কার্নিভাল ভারতের কোয়েম্বাটুর|কোয়েম্বাটুরে অবস্থিত এবং সিএমসি গ্রুপ দ্বারা প্রবর্তিত একটি আঞ্চলিক বিমান সংস্থা। এই বিমান সংস্থাটি ২০১৪ সালের জুন মাসে ভারতের ডিরেক্টরেট জেনারেল অব সিভিল এভিয়েশন (ডিজিসিএ) হতে আঞ্চলিকভাবে বিমন চলাচলের জন্য নো অবজেকশন সার্টিফিকেট পায়। বর্তমানে তারা একটি নির্ধারিত আঞ্চলিক এয়ারলাইন এয়ার অপারেটর পারমিট (এওপি) লাভ করেছ। এয়ারলাইনটি ২০১৬ সালের ১৮ জুলাই তার প্রধান কেন্দ্র কোয়েম্বাটুর হতে অন্যান্য আঞ্চলিক বিমানবন্দরে বিমান পরিচালনার কার্যক্রম শুরুর আশাবাদ ব্যক্ত করে । এক্ষেত্রে এয়ার কার্নিভাল তামিলনাড়ু ভিত্তিক একমাত্র এয়ারলাইন হিসাবে পরিচিত হবে । এয়ারলাইনটি প্রাথমিকভাবে একটি এটিআর ৭২-৫০০(ATR 72-500)বিমান দ্বারা এর সেবা শুরু করবে এবং ২০১৬ সালের শেষ নাগাদ আরো দুটি বিমান যোগ করার পরিকল্পনা তাদের রয়েছে ।
এয়ার কার্নিভাল ইন্ডিয়ার ভেতরে নিন্মোক্ত গন্তব্যস্থলগুলো ঘোষণা করেছেঃ
২০১৬ সালের জুলাই মাসে প্রাপ্ত তথ্য-অনুসারে, এয়ার কার্নিভাল এর নিন্মের বিমানগুলো রয়েছেঃ
দাউদ মালান

দাউদ জোহানেস মালান (; জন্ম: ৩ সেপ্টেম্বর ১৯৮৭) ইনার লন্ডনের রোহাম্পটন এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। প্রথম-শ্রেণীর ক্রিকেটে মিডলসেক্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, ডানহাতে লেগ ব্রেক বোলিংয়ে পারদর্শিতা দেখিয়েছেন দাউদ মালান।
একই নামে পরিচিত তার বাবা দাউদ মালানও ওয়েস্টার্ন প্রভিন্স বি, নর্দার্ন ট্রান্সভাল বি এবং টেডিংটনের পক্ষে ডানহাতি ব্যাটসম্যান ও ডানহাতি ফাস্ট বোলাররূপে খেলেছিলেন।
২০০৫-০৬ মৌসুমে দক্ষিণ আফ্রিকার ঘরোয়া ক্রিকেটে বোল্যান্ডের পক্ষে খেলেছেন। ২০০৬ সালে এমসিসি ইয়ং ক্রিকেটার্সেরও সদস্য ছিলেন তিনি। ৭ জুলাই, ২০০৬ তারিখে মিডলসেক্সের পক্ষে যোগ দেন। একইদিনে ওভালে সারে দলের বিপক্ষে টুয়েন্টি২০ কাপে প্রথম একাদশের সদস্যরূপে খেলেন।
২০০৭ সালে দ্বিতীয় একাদশ চ্যাম্পিয়নশীপে ৫১.০০ গড়ে ৯৬৯ রান তুলে শীর্ষস্থানীয় রান সংগ্রাহক হন। জুন, ২০০৮ সালে প্রথম-শ্রেণীর ক্রিকেটে মিডলসেক্সের পক্ষে অভিষেক ঘটে। খেলায় তিনি অপরাজিত ১৩২ রান তোলেন। ৮ জুলাই, ২০০৮ তারিখে টুয়েন্টি২০ কাপের ইতিহাসে ২৪তম সেঞ্চুরি করেন। কোয়ার্টার ফাইনালে ল্যাঙ্কাশায়ার লাইটনিং দলের বিপক্ষে ৫৪ বলে ১০৩ রান তুলেন তিনি।
১৩ জুন, ২০১৬ তারিখে সফরকারী শ্রীলঙ্কার বিপক্ষে একমাত্র টুয়েন্টি২০ আন্তর্জাতিকে অভিষিক্ত টাইমল মিলসের সাথে তাকেও দলের সদস্য হিসেবে অন্তর্ভুক্ত করা হয়েছিল। মিলস খেললেও তিনি খেলার সুযোগ পাননি।
বাঁদী থেকে বেগম

বাঁদী থেকে বেগম ১৯৭৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মোহসীন। এক জমিদারের মেয়ের বাঁদী থেকে বেগম হওয়ার এই ছায়াছবির কাহিনী, চিত্রনাট্য ও সংলাপ লিখেছেন সাংবাদিক ও লেখক আহমদ জামান চৌধুরী। এতে প্রধান চরিত্রে অভিনয় করেছেন ববিতা ও রাজ্জাক। এই চলচ্চিত্রে অভিনয় মাধ্যমে ববিতা তার প্রথম জাতীয় চলচ্চিত্র পুরস্কার অর্জন করেন।
জমিদার তার মৃত্যু শয্যায় নায়েবকে তার পিতা কর্তৃক অস্বীকৃত এক মেয়ের কথা বলে। নায়েব জমিদারেরই এক কোচম্যানের কাছে পালিত সেই মেয়েকে মহলে নিয়ে আসার আগেই জমিদারের মৃত্যু হয়। জমিদারপত্নী সম্পত্তির লোভে চাঁদনীর আসল পরিচয় জেনেও তাকে জমিদার মহলের বাঁদী করে রাখে। চাঁদনী কি জানতে পারবে তার আসল পরিচয়।
বাঁদী থেকে বেগম ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, নাজমুল হুদা বাচ্চু, ও আঞ্জুমান আরা বেগম।
জাতীয় চলচ্চিত্র পুরস্কার
জয় বরুয়া

জয় বরুয়া ()ভারতের প্রসিদ্ধ কণ্ঠশিল্পী ও জয় ব্যান্ডের মুল কণ্ঠশিল্পী। তিনি হিন্দি, তেলুগু ও অসমীয়া ভাষার চলচ্চিত্রে কন্ঠদান করেছেন । ২০১০ সনের ডিসেম্বরে মুম্বইয়ে অনুষ্ঠিত প্রথম ইংক কন্ফারেন্সে তাকে ফেল্লো হিসেবে নিমন্ত্রণ করা হয় ও জয়পুরে ৮-১১ ডিসেম্বর ২০১১ সনে অনুষ্ঠিত ইংকের দ্বিতীয় কন্ফারেন্সে তাকে বক্তা হিসেবে আমন্ত্রণ জানানো হয়। 
তিনসুকিয়া জেলার ডিগবয়ে জয় বরুয়া জন্মগ্রহণ করেন। তার পিতার নাম রোহিণি ধর বরুয়া ও মাতার নাম রঞ্জনা বরুয়া। মাত্র চার বৎসর বয়সে তার পিতা তাকে ভায়োলিন উপহার দেন। এইটিই ছিল তার সংগীত জীবনে প্রবেশের সূচনা। সাত বৎসর বয়সে তার ভগিনী তাকে জোড়পূর্বক সংগীত প্রতিযোগীতায় অংশ গ্রহণ করান ও জয় বরুয়া এতে বিজয়ী হয়। এইভাবেই তিনি সংগীতের প্রেমী হয়ে উঠে বিশেষ করে তিনি প্রাশ্চাত্য সংগীতের প্রতি আকৃষ্ট ছিলেন। দা বিটলস্‌, দা ঈগলস্‌, সাইমন আ্যান্ড গারফাঙ্কেল ও ইউ ২ ব্যান্ড ইত্যাদি ছিল তার অনুপ্রেরণার উৎস। তিনি শিলংয়ের সেন্ট আ্যান্টনিস হাইস্কুল থেকে মাধ্যমিক শিক্ষা লাভ করেন। পরবর্তী সময়ে তিনি গুয়াহাটির কমার্স কলেজ থেকে বাণিজ্য শাখায় স্নাতক ডিগ্রী লাভ করেন।
২০০২ সনে তিনি নয়না বরঠাকুরকে বিবাহ করেন। তারা বর্তমান মুম্বইয়ে বসবাস করেন। 
জয় বরুয়ার শিল্পী জীবন আরম্ভ হয় বিভিন্ন কম্পানীর বিজ্ঞাপনের গানে কন্ঠদান করে। তার কন্ঠদান করা কয়েকটি কম্পানীর নাম হচ্ছে: ভোডাফোন, রিলায়েন্স, অ্যাল.জি, হিরো হোন্ডা, নেসক্যাফি, ক্লাব মহিন্দ্রা, টাটা টি, কোলা কোলা মিনিট মেইড, কার্ল-ওন, হর্লিক্স ও আলফা ওয়ান ইত্যাদি। ২০১০ সনে মুক্তিপ্রাপ্ত কালভার কিং নামক তেলুগু চলচ্চিত্রে তিনি নেপথ্য গায়ক হিসেবে কন্ঠদান করেন। তিনি ভ্রাম্যমাণ থিয়েটারের নেপথ্য গায়ক হিসেবে গান গায় ২০১১-২০১২ বর্ষের হেঙুল থিয়েটারের খিরকী নামক নাটকে। 
২০১০ সনের ২১ ডিসেম্বর তারিখে জয় বরুয়া অসমীয়া ভাষায় আঠটি গানের একটি অ্যালবাম মুক্তি দেন যার নাম জয়: লুকিং আউট দা উইন্ডো। এই আঠটি গানের মধ্যে আইকন বাইকন ও তেজিমলা গানটি অধিক জনপ্রিয় হয়। আইকন বাইকন নামক গানটির ভিডিও বানানো হয়েছে। জয় ব্যান্ডের অন্যান্য সদস্যেরা হচ্ছে পবন রসেইলি, ইবসন লাল বরুয়া, মানস চৌধুরী ও পার্থ গোস্বামী।
সালেহ আল-ফাওজান

সালিহ আল-ফাওযান (জন্মঃ ১৯৩৩ খ্রিঃ) একজন ইসলামী ধর্মতত্ত্ববিদ এবং সৌদি আরবের সর্বোচ্চ উলামা পরিষদের সদস্য। তার পদবি আল-ফাওযান নামেও বর্ণান্তরিত হয়ে থাকে। এছাড়া তিনি সালেহ ইবন ফাওজান ইবন আব্দুল্লাহ, সালেহ ইবন ফাওজান আল-ফাওজান, সালিহ ইবন আব্দুল্লাহ ইবন ফাওজান, সালেহ বিন ফাউজান আল-ফাওজান ও সালেহ আল-ফাওজান নামেও পরিচিত।
সালেহ আল-ফাওজান আশ-শামসিয়্যাহ-এর ফাওজান পরিবার থেকে আগত। জনশ্রুতি রয়েছে তার পিতা যখন মারা যান তিনি তখন ছোট ছিলেন। এরপর পরিবারের অবশিষ্ট অভিভাবকের দ্বারা প্রতিপালিত হন।
শাইখ ফাওজানের শিক্ষাজীবন শুরু হয় নিকটস্থ মসজিদের ইমামের কাছ থেকে কুরআন শিক্ষা ও মৌলিক জ্ঞান অর্জনের মাধ্যমে। এরপর তিনি আশ-শামসিয়্যাহর একটি সরকারি বিদ্যালয়ে ১৯৪৮ সালে প্রতিষ্ঠার পর সেখানে অধ্যয়ন করেন। ১৯৫০ সালে তিনি বুরায়দাহ-তে অবস্থিত ফায়সালিয়্যাহ বিদ্যালয় থেকে সেখানকার পড়াশোনা সমাপ্ত করেন এবং শিক্ষক হিসেবে সেই বিদ্যালয়ে নিয়োগ লাভ করেন। ১৯৫২ সালে বুরায়দাহর এডুকেশনাল ইন্সটিটিউট চালু হবার পর শাইখ ফাওজান সেখানে ভর্তি হন এবং ১৯৫৬ সালে গ্রাজুয়েট হন। তিনি ১৯৬০ সালে ইমাম রিয়াদের মুহাম্মদ ইবন সউদ ইসলামিক ইউনিভার্সিটি থেকে শারিয়াহ ফ্যাকাল্টি থেকে গ্রাজুয়েট সম্পন্ন করেন। এরপর ফিকাহ-এর উপর মাস্টার্স ও ডক্টরেট করেন।
ডক্টরেট সম্পন্ন করার পর তিনি রিয়াদের ইমাম মুহাম্মদ এডুকেশনাল ইন্সটিটিউট-এর শারিয়াহ ফ্যাকাল্টিতে শিক্ষক হিসেবে নিযুক্ত হন। পরে তিনি উচ্চতর শিক্ষা বিভাগ ও উসুল আদ-দ্বীন ফ্যাকাল্টিতে স্থানাতরিত হন। তিনি পরবর্তীতে সৌদি আরবের সুপ্রিম কোর্টের প্রধান বিচারপতি হিসেবে দায়িত্ব পালন করেন। এই পদ থেকে অব্যাহতির পরে পুনরায় তিনি অধ্যাপনায় ফিরে যান।
তিনি সৌদি আরবের সর্বোচ্চ ধর্মীয় সংস্থা “ঊর্ধ্বতন উলামা পরিষদ”-এর একজন সদস্য ছিলেন যা ধর্মীয় ব্যাপারে বাদশাহকে উপদেশ প্রদান করে থাকে। তিনি বর্তমানে ইসলামী গবেষণা ও ফাতাওয়া প্রদান স্থায়ী কমিটির সদস্য, যা “ঊর্ধ্বতন উলামা পরিষদ”-এর একটি কমিটি। এই পরিষদটি ঊর্ধ্বতন ধর্মতত্ত্ববিদের দ্বারা ইসলামী আইন বা ফিকাহ-এর বিষয় ও বিধিবিধান এবং গবেষণা পত্র প্রণয়ন করে থাকে।
শাইখ ফাওজান তার একটি রেকর্ড করা বক্তব্যে দাসত্বের ব্যাপারে বলেন যা ২০০৩ সালে আলোর মুখ দেখে এবং বিতর্কের মধ্যে পড়ে। তার বিতর্কিত উদ্ধৃতিটি হলঃ “দাসত্ব ইসলামের একটি অংশ... দাসত্ব জিহাদের অংশ এবং জিহাদ ততদিন থাকবে যতদিন ইসলাম থাকবে।”
যে আধুনিকতাবাদী ব্যাখ্যাতে বলা হয়ে থাকে “ইসলামে দাসত্ব সম্পূর্ণ বিলুপ্ত হয়েছে” তিনি সেই মতামতকে অগ্রাহ্য করেন এবং বলেন, “তারা অজ্ঞ, পণ্ডিত নয়... যে যাই বলুক তারা অবিশ্বাসীদের মতো কথা বলছে।”
২০১৪ সালের মার্চ মাসে বুফেতে খাদ্য গ্রহণ নিয়ে বিতর্ক সৃষ্টি হলে তিনি বলেন, “আমাকে দায়ী করা হয় আমি বুফেতে খাদ্য গ্রহণকে নিষিদ্ধ বলেছি, অথচ এটি আপাত মিথ্যা কল্পনা ও জালিয়াতি দ্বারা অনুপ্রাণিত”।
২০১৬ সালের মে মাসে আবার পশ্চিমা মিডিয়ার দৃষ্টি আকর্ষণ করেন যখন তিনি বিড়ালের সঙ্গে ছবি তোলার নতুন প্রবণতার ব্যাপারে বলেন। তাকে এ ব্যাপারে জিজ্ঞেস করা হলে তিনি বলেন, “কি? আপনি বিড়ালের সাথে ছবি তোলা বলতে কি বোঝাচ্ছেন?” এরপর তিনি বলেন, “অকারণে ছবি তোলাই নিষিদ্ধ, বিড়াল এখানে বিষয় না”।
টাইমল মিলস

টাইমল সলোমন মিলস (; জন্ম: ১২ আগস্ট, ১৯৯২) ইয়র্কশায়ারের ডিউসবারিতে জন্মগ্রহণকারী ইংল্যান্ডের আন্তর্জাতিক ক্রিকেটার। ৫ জুলাই, ২০১৬ তারিখে শ্রীলঙ্কার বিপক্ষে তার টি২০আই অভিষেক ঘটে। বর্তমানে তিনি সাসেক্সের প্রতিনিধিত্ব করছেন। দলে তিনি মূলতঃ বামহাতি ফাস্ট বোলিং করে থাকেন। এছাড়াও ডানহাতে ব্যাটিংয়ে পারদর্শীতা দেখিয়েছেন টাইমল মিলস।
সাফোকের মিল্ডেনহল এলাকায় অবস্থিত মিল্ডেনহল কলেজ অব টেকনোলজিতে পড়াশোনা করেছেন তিনি। ২০১১ সালে চেমসফোর্ডে সফরকারী শ্রীলঙ্কা একাদশের বিপক্ষে এসেক্সের সদস্যরূপে প্রথম-শ্রেণীর ক্রিকেটে অভিষেক ঘটে তার। জুলাই, ২০১১ সালে গ্রেস রোডে লিচেস্টারশায়ারের বিপক্ষে চ্যাম্পিয়নশীপের খেলায় অভিষিক্ত হন তিনি। ঐ খেলার প্রথম ইনিংসে ০/৫১ বোলিং পরিসংখ্যান গড়লেও দ্বিতীয় ইনিংসে ৩/৪৮ লাভ করেন।
২০০১ সালের শীতকালে ইংল্যান্ড পারফরম্যান্স প্রোগ্রামে তিনি অন্তর্ভুক্ত হন। লাফবোরায় প্রশিক্ষণের পাশাপাশি গ্রেটার ম্যানচেস্টার ফায়ার ডিপার্টম্যান্ট ও নর্থ ওয়েলসে প্রশিক্ষণ নেন। এরপর নভেম্বরে তিন সপ্তাহের বিশেষজ্ঞ ফাস্ট বোলিং কার্যক্রমের অংশ হিসেবে দক্ষিণ আফ্রিকার পচেফস্ট্রুমে যান। ১৬ ডিসেম্বর শুক্রবার আশ্চর্যজনকভাবে ইংল্যান্ড লায়ন্স দলের ১৬ সদস্যের তালিকায় অন্তর্ভুক্ত হন তিনি। নটিংহ্যামশায়ারের সদস্য জেমস টেলরের নেতৃত্বাধীন দলটি বাংলাদেশ সফর করেছিল।
১৩ জুন, ২০১৬ তারিখে সফরকারী শ্রীলঙ্কার বিপক্ষে একমাত্র টুয়েন্টি২০ আন্তর্জাতিকে খেলার জন্য দাউদ মালানের সাথে তাকেও দলের সদস্য হিসেবে অন্তর্ভুক্ত করা হয়েছিল। অতঃপর ৫ জুলাই, ২০১৬ তারিখে তার অভিষেক ঘটে। খেলায় তার দল ১৫ বল বাকী থাকতে ৮ উইকেটে জয়লাভ করে।
প্রেরিত শিষ্য যোহনের নিকট প্রকাশিত বাক্য

প্রকাশিত বাক্য ("রহস্যোদ্ঘাটনের পুস্তক"; "যোহনের নিকট রহস্যোদ্ঘাটন"; "যোহনের ভবিষ্যৎ ঘটনার ইঙ্গিতপূর্ণ পুস্তক") হল নূতন নিয়মের একটি পুস্তক। এই পুস্তকটি খ্রিস্টীয় পুনরুত্থানবাদে একটি কেন্দ্রীয় স্থান অধিকার করে রয়েছে। কোইন গ্রিকে লিখিত এই পুস্তকের প্রথম শব্দ "apokalypsis" (অর্থাৎ,"উন্মোচন" বা "রহস্যোদ্ঘাটন") থেকে এই পুস্তকটির নামকরণ করা হয়েছে। "প্রকাশিত বাক্য" নূতন নিয়ম অপ্রক্ষিপ্তাংশে ভবিষ্যৎ ঘটনার ইঙ্গিতপূর্ণ একমাত্র পুস্তক (যদিও নূতন নিয়মের সুসমাচার ও পত্রাবলি অংশে ভবিষ্যৎ ঘটনার ইঙ্গিতপূর্ণ কিছু সংক্ষিপ্ত পঙ্‌ক্তি রয়েছে)।
"প্রকাশিত বাক্য" পুস্তকের গ্রন্থকার নিজের নাম "যোহন" বলে উল্লেখ করেছেন। তবে তার সঠিক পরিচয় গবেষকদের মধ্যে একটি বিতর্কের বিষয় হয়ে রয়ে গিয়েছে। জাস্টিন মারট্যার, আইরেনিয়াস, সার্ডিসের বিশপ মেলিটো, আলেকজান্দ্রিয়ার ক্লিমেন্ট এবং মিউর্যাপটরিয়ান পুথির রচয়িতা "প্রকাশিত বাক্য" পুস্তকের "যোহন"কে প্রেরিত যোহন বলে চিহ্নিত করেন। আধুনিক গবেষকেরা সাধারণভাবে ভিন্নমত পোষণ করেন। অনেকেই মনে করেন, এই পুস্তকের রচয়িতা একজন খ্রিস্টান নবি (ভবিষ্যদ্বক্তা) কোনও কোনও আধুনিক গবেষক এই পুস্তকের রচয়িতাকে এক অনুমিত চরিত্র মনে করেন। তাঁরা এই চরিত্রটির নাম দিয়েছেন "প্যাটমোসের জন"। একাধিক প্রথাগত সূত্র থেকে জানা যায়, সম্রাট ডোমিশিয়ানের রাজত্বকালে (৮১-৯৬ খ্রিস্টাব্দ) এই গ্রন্থটি রচিত হয়েছিল। এই ধারণার সপক্ষে যথেষ্ট প্রমাণও পাওয়া গিয়েছে।
"প্রকাশিত বাক্য" পুস্তকটি তিনটি সাহিত্য বর্গের অন্তর্গত: পত্রমূলক, রহস্যোদ্ঘাটনমূলক ও ভবিষ্যদ্বাণীমূলক। এই পুস্তকের শুরুতে দেখা যায় এজিয়ানের প্যাটমোস দ্বীপ থেকে যোহন "এশিয়ার সপ্ত মণ্ডলী"র উদ্দেশ্যে একটি পত্র রচনা করছেন। এরপর তিনি ভাবদৃষ্টিতে দেখা একাধিক ঘটনার বিবরণ দিয়েছেন। এই বিবরণের মধ্যে রয়েছে ব্যাবিলনের মহাগণিকা ও পশু এবং পরিশেষে যিশুর দ্বিতীয় আগমন।
এই পুস্তকের অস্পষ্ট ও অত্যধিক কল্পনামূলক বিবরণগুলিএ একাধিক খ্রিস্টীয় ব্যাখ্যা রয়েছে: ইতিহাসবাদী ব্যাখ্যা অনুসারে, ভাবদৃষ্টিতে দেখা এই ঘটনাগুলি হল ইতিহাসের একটি প্রসারিত দৃষ্টিভঙ্গি; প্রিটারিস্ট ব্যাখ্যা অনুসারে, এই ঘটনাগুলি প্রধানত প্রেরিতদের যুগের (খ্রিস্টীয় ১ম শতাব্দ) বা অনন্তপক্ষে রোমান সাম্রাজ্যের পতনের ইঙ্গিতবাহী; ভবিষ্যৎবাদীরা মনে করেন, এই পুস্তকে উল্লিখিত ঘটনাগুলি ভবিষ্যতের ঘটনার বিবরণ; এবং আদর্শবাদী ও প্রতীকবাদী ব্যাখ্যা অনুসারে, এই ঘটনাগুলি প্রকৃত ঘটনা বা ঐতিহাসিক ব্যক্তিত্বের বিবরণ নয়, বরং এগুলি আধ্যাত্মিক পথ এবং সৎ ও অসতের দ্বন্দ্বের একটি রূপক।
ইবরাহিম ইসমাইল চুন্দ্রিগড়

ইবরাহিম ইসমাইল চুন্দ্রিগড় (; আই. আই. চুন্দ্রিগড় নামে পরিচিত) (১৫ এপ্রিল ১৮৯৮ - ১৩ মার্চ ১৯৬৮) ছিলেন পাকিস্তানের ৬ষ্ঠ প্রধানমন্ত্রী।
তিনি ১৮৯৮ সালের ১৫ এপ্রিল ব্রিটিশ ভারতের বোম্বে প্রেসিডেন্সির আহমেদাবাদে জন্মগ্রহণ করেন। তিনি বোম্বে বিশ্ববিদ্যালয়ে শিক্ষালাভ করেছেন।
বোম্বে বিশ্ববিদ্যালয়ে শিক্ষার্জন করার পর তিনি আহমেদাবাদে আইনজীবী হিসেবে কাজ শুরু করেন। ১৯১৪ সালে তিনি আহমেদাবাদ পৌরসভার সদস্য নির্বাচিত হন। ১৯৩৭ সালে তিনি বোম্বে আইন পরিষদের সদস্য নির্বাচিত হন। একই বছর তিনি বোম্বে হাইকোর্টে আইনজীবী হিসেবে যোগ দেন।
১৯৩৮ সালে তিনি মুসলিম লীগ পার্লামেন্টারি পার্টির ডেপুটি লিডার নির্বাচিত হন। ১৯৪০ থেকে ১৯৪৫ সাল পর্যন্ত তিনি বম্বে প্রাদেশিক মুসলিম লীগের প্রেসিডেন্ট ছিলেন। ব্রিটিশদের নিকট থেকে ক্ষমতা হস্তান্তরের পূর্বে গঠিত অন্তর্বর্তীকালীন সরকারে তিনি বাণিজ্য মন্ত্রীর দায়িত্বপালন করেছেন।
পাকিস্তান প্রতিষ্ঠার পর গঠিত প্রথম মন্ত্রিসভায় তিনি বাণিজ্য মন্ত্রী ছিলেন। পরবর্তীতে তিনি আফগানিস্তানে পাকিস্তানের রাষ্ট্রদূত, উত্তর-পশ্চিম সীমান্ত প্রদেশ ও পশ্চিম পাঞ্জাবের গভর্নর এবং পাকিস্তানের আইনমন্ত্রী হিসেবে দায়িত্ব পালন করেছেন।
১৯৫৭ সালে হোসেন শহীদ সোহরাওয়ার্দী‌ পদত্যাগ করার পর রাষ্ট্রপতি ইস্কান্দার মীর্জা কর্তৃক চুন্দ্রিগড় অন্তর্বর্তীকালীন প্রধানমন্ত্রী হন। কৃষক শ্রমিক পার্টি, নেজামে ইসলাম, মুসলিম লীগ ও রিপাবলিকান পার্টির সমন্বয়ে তার জোট সরকার গঠিত হয়েছিল। নির্বাচনী আইন সংশোধন করে দেশে স্বতন্ত্র নির্বাচন প্রয়োগ করতে হবে এই শর্তে মুসলিম লীগ রিপাবলিকান পার্টির সাথে জোটে যোগ দিয়েছিল। কিন্তু জোটের শরিক দলগুলির মধ্যে মতপার্থক্য দেখা দেয়। এরপর ইস্কান্দার মীর্জা তাকে পদচ্যুত করেন।
করাচির একটি সড়কের নাম তার স্মরণে আই. আই. চুন্দ্রিগড় রোড রাখা হয়েছে।
|-
শওকত জঙ্গ

শওকতজঙ্গ (মৃত্যুঃ ১৬ অক্টোবর ১৭৫৬) ছিলেন পূর্ণিয়ার নায়েব নাযিম এবং বাংলা-বিহার-উড়িষ্যার শেষ স্বাধীন নবাব সিরাজউদ্দৌলার প্রতিদ্বন্দ্বী। তিনি ছিলেন নবাব আলীবর্দী খানের ভ্রাতুষ্পুত্র সৈয়দ আহমদ খান সওলত জং এর পুত্র।
শওকতজঙ্গ ছিলেন বাংলার নবাব আলীবর্দী খান- এর নাতি এবং সিরাজউদ্দৌলার খুড়তুতো ভাই। আলীবর্দী খানের ছিল তিন কন্যা। তিন কন্যাকেই তিনি নিজের বড়ভাই "হাজি আহমদ"- এর তিন পুত্র,নওয়াজিশ মুহম্মদ এর সাথে বড় মেয়ে ঘসেটি বেগমের, সৈয়দ আহমদ খান সওলত জং সাথে মেজো মেয়ে মায়মুনা বেগমের এবং জয়েনউদ্দিন আহম্মদের সাথে ছোট মেয়ে আমেনা বেগমের বিয়ে দেন। তিনি ছিলেন আলীবর্দী খানের মেজ মেয়ে মায়মুনা বেগমের সন্তান। তার জন্মতারিখ বা সাল সম্পর্কে বিশদ জানা যায় না।
পিতা সৈয়দ আহমদ খান সওলত জং-এর মৃত্যুর পর ১৭৫৬ খ্রিষ্টাব্দের ২৭ মার্চ তিনি পূ্র্ণিয়ার নায়েব নাযিম নিযুক্ত হন।
চট্টগ্রাম পানি সরবরাহ ও পয়ঃনিষ্কাশন কর্তৃপক্ষ

চট্টগ্রাম পানি সরবরাহ ও পয়ঃনিষ্কাশন কর্তৃপক্ষ সংক্ষেপে চট্টগ্রাম ওয়াসা বাংলাদেশের চট্টগ্রাম জেলায় অবস্থিত পল্লী উন্নয়ন ও সমবায় বিভাগের অধীনে একটি সরকারি প্রতিষ্ঠান। এই প্রতিষ্ঠানের অধীনে চট্টগ্রাম বিভাগীয় শহরে পানি সরবরাহ সহ সম্পর্কিত আনুষঙ্গিক কার্যক্রম পরিচালিত এবং নিয়ন্ত্রিত হয়। এই কার্যালয়ের নামানুসারে ওই স্থান ওয়াসা মোড় হিসেবে পরিচিত। কার্যালয়টি ১৯৬৩ সালের ১৯৬৩ সালের ১৬ অক্টোবর পূর্ব পাকিস্তান অধ্যাদেশ নম্বর ১৯-এর অধীনে চট্টগ্রাম শহরে প্রতিষ্ঠিত হয়।
অরবিট ডাউনলোডার

অরবিট ডাউনলোডার হলো মাইক্রোসফট উইন্ডোজ এর একটি ডাউনলোড ম্যানেজার। এই প্রোগ্রামটির প্রধান একটি বৈশিষ্ট্য হলো ইউটিউব,￼￼ ডেইলিমোশন,￼￼ মেটাকেফে ইত্যাদি সাইট এর ভিডিও দেখানো ও তা ডাউনলোড করা। এই ডাউনলোডারটি ফাইলকে ছোট ছোট ভাগে ভাগ করে ডাউনলোডের গতি বৃদ্ধি করে যা অন্য ব্যবহারকারীদের ব্যান্ডউইথ একই রাখে।
অরবিট ডাউনলোডার এইচটিপিপি, এইচটিপিপিএস, এফটিপি, মেটালিংক, আরটিএসপি, এমএমএস এবং আরটিএমপি ইত্যাদি প্রোটোকল থেকে ডাউনলোড করার অনুমতি দিয়ে থাকে।ইন্টারনেট এক্সপ্লোরার,মজিলা ফায়ারফক্স,ম্যাক্সথন,অপেরা ওয়েব ব্রাউজার ইত্যাদিতে অরবিট ডাউনলোডার চলে।
যদিও অরবিট ডাউনলোডার বিনামূল্যে ব্যবহার করা যায় তবে এটি একধরনের বিজ্ঞাপন প্রচারক পণ্য। এটি এর হোমপেইজ প্রায় পরিবর্তন করে এবং বিভিন্ন ধরনের সফটওয়ার ইন্সটল করার জন্য প্রচার করে যা ক্ষতিকর নয়। এটি তার হোম পেইজে কিছু বিল্টইন বিজ্ঞাপন দেখায় এবং কিছু দেখায় কোনো ফাইল ডাউনলোড হবার পর।
পরবর্তীতে একটি রিপোর্ট করা হয় যে অরবিট ডাউনলোডারের ৪.১.১.১৫ ভারশনে একটি বটনেট-যুক্ত আছে যা এটির ব্যবহারকারীর অজ্ঞাতে একটি ডিডস (ডেনিয়েল ওফ সার্ভিস) এট্যাক করে।. এই ধরনের কাজের জন্য নিরাপত্তা বিশ্লেষকরা এটিকে একধরনের ভাইরাস হিসেবে চিন্হিত করে। এর বর্তমান ভারশন ৪.১.১.১৯ এ আগের এই মডিউল আছে কিনা এই ব্যাপে কোনো নিশচিত তথ্য নেই।
চিপ (কম্পিউটার)

চিপ হলো একধনের ব্যক্তিগত সিংগেল বোর্ড কম্পিউটার যেটা আমেরিকার নেক্সট থিংস কোম্পানি কিকস্টারটারের মাধ্যমে বিতরন শুরু করে। "পৃথিবীর প্রথম ৯ $ এর কম্পিউটার” এর প্রচার এভাবেই করা হয়।২০১৬ সালের জুলাই মাসে এটি এর ব্যবহারকারীদের কাছে পাঠানো হয়েছে।
ফাজিলকা জেলা

ফাজিলকা জেলা () উত্তর-পশ্চিম ভারতীয় প্রজাতন্ত্রে, পাঞ্জাব রাজ্যের ২২টি জেলার মধ্যে অন্যতম নতুন জেলা। এই জেলায় ৩১৪টি রাজস্ব গ্রাম আছে।
ফাজিলকা জেলার  সদর দপ্তর  ফাজিলকা শহর। আবোহার এই জেলার বৃহত্তম শহর।
২৭ জুলাই ২০১১ সালে, ফাজিলকা জেলাকে পাঞ্জাব সরকারের দ্বারা পাঞ্জাবের ২১তম জেলা হিসেবে ঘোষণা করা হয়. তার আগে  ফাজিলকা ফিরোজপুর জেলার অন্তর্ভুক্ত ছিল।
এটা পাকিস্তান সীমান্তের পাশে অবস্থিত। উত্তরে ফিরোজপুর জেলা, শ্রী মুক্তসার সাহিব এর পূর্বে, দক্ষিণে রাজস্থান এবং পাকিস্তান পশ্চিমে। এটি ফজল দীন দ্বারা অধিষ্ঠিত ছিল এবং নাম ছিল বাংলা। 
 গ্রীষ্মকালে খুব গরম এবং শীতকালে খুব ঠান্ডার জন্য, এটির জলবায়ু চরভাবাপন্ন। শতদ্রু নদী, জেলার মধ্য দিয়ে প্রবাহিত হয়ে  ভারত-পাকিস্তান সীমান্ত দিয়ে পাকিস্তানেের দিকে প্রবাহিত হয়।
জেলা প্রশাসকই, জেলার সিইও। ২০১৪ সালে মনজিত ব্রার, আইএএস,  ফাজিলকা জেলা প্রশাসক হন। জেলাটি প্রশাসনিকভাবে নিম্নলিখিত তহশিলের বিভক্ত :
আবোহার শহর, ফাজিলকা জেলার বৃহত্তম শহর।
ভারতের ১৯৬১ সালের  জনগণনা অনুসারে, ফিরোজপুর জেলার ফাজিলকা তহশীল এর ৬০.২% মানুষ হিন্দি, তাদের ভাষা হিসাবে নিবন্ধিত করেছে এবং কেবলমাত্র ৩৯.৪% পাঞ্জাবী ভাষাকে তাদের ভাষা হিসাবে নিবন্ধিত করেছে।
ক্রিস হেমসওয়ার্থ

ক্রিস হেমসওর্থ (জন্ম ১১ অগাস্ট ১৯৮৩) একজন অস্ট্রেলীয় অভিনেতা। তিনি অস্ট্রেলীয় টিভি ধারাবাহিক "হোম এন্ড অ্যাওয়ে-তে" কিম হাইড চরিত্রে (২০০৪) এবং থর চরিত্রে মার্ভেল সিনেমাটিক ইউনিভার্স নির্ভর "থর" (২০১১), "দ্য অ্যাভেঞ্জার্স" (২০১২), "" (২০১৩), এবং "" (২০১৫) চলচ্চিত্রগুলোতে অভিনয় করে সর্বাধিক পরিচিতি লাভ করেন। বিজ্ঞান কল্পকাহিনি নির্ভর চলচ্চিত্র স্টার ট্রেক (২০০৯), রোমহর্ষক রোমাঞ্চকর "আ পারফেক্ট গেটওয়ে" (২০০৯), হরর কমেডি "দ্যা কেবিন ইন দ্যা উডস" (২০১২), ডার্ক ফ্যান্টাসি অ্যাকশন চলচ্চিত্র "স্নো হোয়াইট অ্যান্ড দ্য হান্টসম্যান" (২০১২), যুদ্ধ ভিত্তিক "রেড ডাউন" (২০১২) এবং জীবনী ভিত্তিক স্পোর্টস ড্রামা চলচ্চিত্র "রাশ" (২০১৩) চলচ্চিত্র সমূহে অভিনয় করেছেন।
এছাড়াও ২০১৫ সালে, হেমসওর্থ অ্যাকশন থ্রিলার ছবি "ব্ল্যাকহ্যাট, কমেডি ফিল্ম "ভ্যাকেশন" এবং জীবনী নির্ভর থ্রিলার "ইন দ্যা হার্ট অব দ্যা সী" এই চলচিত্রগুলোতে সফল ভাবে অভিনয় করেন।" ক্রিস হেমসওর্থ সনি'স রোবটের "ঘোস্টবাস্টার্স" চলচ্চিত্রে পার্শ্ব চরিত্রের ভূমিকায় অভিনয় করেন। .
মুনশি আশরাফ হোসেন

সাহিত্যরত্ন মুনশি আশরাফ হোসেন (১৮৯২-১৯৬৫) বাঙালি কবি, গবেষক, পুথি ও লোকসাহিত্য সংগ্রাহক।
আশরাফ হোসেন ১৮৯২ সালে সিলেটের কমলগঞ্জ থানার রহিমপুর গ্রামে জন্মগ্রহণ করেন। তিনি স্থানীয় মক্তবে শিক্ষা শুরু করেছেন। কওমি মাদ্রাসায় পাঁচ বছর শিক্ষার্জনের পর তিনি মুনশি উপাধি লাভ করেন। কালিপ্রসাদ মধ্য ইংরেজি স্কুলে তিনি তৃতীয় শ্রেণী পর্যন্ত পড়াশোনা করেছেন।
এর তিন বছর পর ১৯১৮ সালে নিজ গ্রামে তার স্থাপিত প্রাথমিক বিদ্যালয়ে শিক্ষকতা শুরু করেন। ১৯২২ সালে তিনি এই স্কুলের প্রধান শিক্ষক হন। একই বছর শিলচর নর্মাল স্কুল থেকে গুরু ট্রেনিং পরীক্ষায় উত্তীর্ণ হন।
আশরাফ হোসেন ১৯১৮ সালে সাহিত্য চর্চা শুরু করেন। বিভিন্ন ম্যাগাজিন ও পত্রিকায় তিনি স্থানীয় সমস্যাদি নিয়ে লেখালেখি করতেন। একই সময়ে লোকসাহিত্য সংগ্রহ নিয়ে উৎসাহিত হন। দীনেশচন্দ্র সেনের "পূর্ববঙ্গ-গীতিকা" গ্রন্থে তার সংগৃহিত "মণিপুরের লড়াই" সংকলিত হয়েছে।
তিনি ১২টি মৌলিক গ্রন্থ প্রণয়ন করেছেন। এর মধ্যে রয়েছে "আশরাফ দেওয়ানা", "ভূমিকম্পের কবিতা", "আদম খাঁ দেওয়ানের গীত" ইত্যাদি। লোকসাহিত্য বিষয়ে তার সম্পাদিত ৩০টি গ্রন্থ রয়েছে যার মধ্যে রয়েছে "দিলকুশ কন্যার বারমাসী", "শান্তিকন্যার বারমাসী", "লিলাইর বারমাসী", "মধুমালার গীত" প্রভৃতি। এছাড়াও তিনি ১৭টি পাঠ্যপুস্তক প্রণয়ন করেছেন। যেমন "মক্তবি বাল্যশিক্ষা", "সাহিত্য সুধা", "নববিধান ধারাপাত" ইত্যাদি। মাসিক আল ইসলাহ পত্রিকায় তার রচিত "সিলহটের ইতিহাস" ধারাবাহিকভাবে প্রকাশিত হয়েছে।
সাহিত্যে অবদানের স্বীকৃতি হিসেবে মুর্শিদাবাদ বঙ্গ সাহিত্য মন্ডল ১৯৩৫ সালে তাকে "পুরাতত্ত্ববিদ" উপাধি দেয়। ১৯৪৩ সালে আসাম সরকার তাকে সাহিত্য বৃত্তি প্রদান করে। ১৯৫২ সালে নিখিল বঙ্গ সাহিত্য সংঘ তাকে "সাহিত্যরত্ন" ও "কাব্যবিনোদ" উপাধি দেয়। ১৯৬৫ সালে পাকিস্তান সরকার তাকে "তমগা-ই-কায়েদে আজম" উপাধি প্রদান করে। বাংলা একাডেমি তাকে আর্থিক সহায়তা প্রদান করেছিল।
আশরাফ হোসেন ১৯৬৫ সালের ২৪ জানুয়ারি নিজ গ্রামে মৃত্যুবরণ করেন।
অলিম্পিকে মরক্কো

মরোক্কো প্রথম অলিম্পিক গেমসে অংশগ্রহণ করে ১৯৬০ সালে এবং তার পরের ১৯৮০ মস্কো গেমস বাদে সকল গ্রীষ্মকালীন অলিম্পিক গেমসে অংশগ্রহণ করেছে। ১৯৮০ গ্রীষ্মকালীন অলিম্পিক মরোক্কো যুক্তরাষ্ট্রের নেতৃত্বে বয়কট করেছিল। এছাড়া মরোক্কো ১৯৭৬ গ্রীষ্মকালীন গেমস আফ্রিকান বয়কটের অংশ হিসাবে বয়কট করে, যাতে তার পাঠানো প্রতিনিধিদের ফিরিয়ে নেয়।
শীতকালীন অলিম্পিক গেমসে মরোক্কোর অভিষেক হয় ১৯৬৮ সালে। তারপর থেকে মরোক্কো অনিয়মিত ভাবে ৬টি শীতকালীন অলিম্পিক গেমসে অংশগ্রহণ করেছে।
মরোক্কোর ক্রীড়াবিদগন গ্রীষ্মকালীন অলিম্পিকে ২২টি পদক জিতেছে। সবচেয়ে বেশি পদক জিতেছে দৌড়বাজীতে। শীতকালীন অলিম্পিকে কোন পদক জিততে পারেনি।
মরোক্কোর জাতীয় অলিম্পিক কমিটি ১৯৫৯ সালে গঠিত এবং একই বছর আন্তর্জাতিক অলিম্পিক কমিটি কর্তৃক স্বীকৃত হয়।
কমলা দাশগুপ্ত

কমলা দাশগুপ্ত (১১ই মার্চ ১৯০৭ – ১৯শে জুলাই ২০০০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী ও সাহিত্যিক
কমলা দাশগুপ্ত ১৯০৭ সালে ঢাকার বিক্রমপুরে এক বৈদ্য পরিবারে জন্মগ্রহণ করেন। ১৯২৪ সনে তিনি ঢাকার ব্রাহ্মবালিকা শিক্ষালয় থেকে প্রবেশিকা পাশ করেন। এর পরে তার পরিবার কলকাতায় গমন করে। কলকাতায় তিনি বেথুন কলেজে ভর্তি হন। ১৯২৮ সনে বেথুন কলেজ থেকে বি.এ ডিগ্রি লাভ করেন এবং পরে কলকাতা বিশ্ববিদ্যালয়ের অধীনে ইতিহাসে এম.এ পাস করেন।
এম.এ শ্রেণির ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। তিনি বিপ্লবী দীনেশ মজুমদারের কাছে লাঠিখেলা শিখতে আরম্ভ করেন। ১৯২৯ সালে যুগান্তর দলের নেতা রসিকলাল দাসের প্রেরণায় গান্ধীর অহিংসবাদ ছেড়ে সশস্ত্র সংগ্রামের জন্য যুগান্তর দলে যোগ দেন। সহপাঠী হিসাবে ছিল কল্যাণী দাস। তিনি বীণা দাসকে রিভলবার সরবরাহ করেন যা দিয়ে তিনি ফেব্রুয়ারি ১৯২২ সালে গভর্নর স্ট্যানলি জ্যাকসনকে হত্যার চেষ্টা করেন। তিনি বোমা হামলার সাথে জড়িত থাকার কারণে বেশ কয়েকবার গ্রেফতার হন কিন্তু প্রমাণের অভাবে প্রত্যেক সময় মুক্তি পান। ১৯৩২-৩৮ তিনি প্রেসিডেন্সি ও হিজলী বন্দী নিবাসে আটক থাকেন। হিজলি বন্দি নিবাসে বন্দি থাকা অবস্থায় তিনি ম্যালেরিয়ায় আক্রান্ত হন।
১৯৩০ সালে তিনি বাড়ি ছেড়ে দরিদ্র নারীদের জন্য একটি হোস্টেলের ম্যানেজার হিসেবে চাকরি নেন। সেখানে তিনি বিপ্লবীদের জন্য বোমা ও বোমা তৈরির সরঞ্জাম সংরক্ষণ করতেন এবং বহন করে আনতেন। ভারত ছাড়ো আন্দোলনে যোগ দিয়েও কারাবাস করেছেন তিন বছর (১৯৪২-৪৫)। দাংগা বিধ্বস্ত নোয়াখালী তে ত্রানের কাজ করেছেন এই বিপ্লবী।
কর্মজীবনে শিক্ষকতা ছাড়াও "মন্দিরা" পত্রিকা সম্পাদনা করতেন কমলা দাশগুপ্ত। দেশ ভাগের পরে লিখেছিলেন তার আত্মজীবনী "রক্তের অক্ষরে" যা ১৯৫৪ সালে প্রকাশিত হয়। তিনি পরে লিখেছিলেন "স্বাধীনতা সংগ্রামে বাংলার নারী" (১৯৬৩) নামে আরো একটি গবেষণামূলক গ্রন্থ। গ্রন্থ দুটিতে তার বিপ্লবী ও রাজনৈতিক জীবনের নানা বিষয় উঠে এসেছে।
কমলা দাশগুপ্ত ২০০০ সালের ১৯ জুলাই মৃত্যুবরণ করেন।
জামাই ৪২০

জামাই ৪২০ প্রখ্যাত পরিচালক রবি কিনাগী পরিচালিত, শ্রী ভেঙ্কটেশ ফিল্মস এবং সুরিন্দর ফিল্মস প্রযোজিত ২০১৫ সালের একটি ভারতীয় বাংলা চলচ্চিত্র। এতে অভিনয় করেন সোহম চক্রবর্তী, হিরণ চট্টোপাধ্যায়, অঙ্কুশ হাজরা, মিমি চক্রবর্তী, পায়েল সরকার, নুসরাত জাহান । এই ছবিটি ২০১৫ সালের ২২শে মে মুক্তি পায়।
পাঞ্জাবীর জন্য সাহিত্য অকাদেমি পুরস্কার বিজয়ীদের তালিকা

১৯৫৫ সাল থেকে প্রতি বছর সাহিত্য অকাদেমী কর্তৃক সাহিত্য অকাদেমী পুরস্কার দেওয়া হয়। এটি ভারতের ন্যাশনাল একাদেমি, লেখক ও তাদের কাজ, ভারতীয় সাহিত্যে বিশেষত পাঞ্জাবী সাহিত্য উন্নয়নে তাদের অসামান্য অবদানের জন্য, সেইসাথে অনুবাদের জন্য প্রদান করেন। ভারতে জ্ঞানপীঠ পুরস্কারের পর এটি দ্বিতীয় সর্বোচ্চ সাহিত্য পুরস্কার। ১৯৫৭, ১৯৫৮, ১৯৬০, ১৯৬৬ সালে কোন পুরস্কার দেওয়া হয় নি।
পারব না আমি ছাড়তে তোকে

পারব না আমি ছাড়তে তোকে ২০১৫ সালের একটি বাংলা রোমান্টিক চলচ্চিত্র। এটি পরিচালনা করেন রাজ চক্রবর্তী এবং প্রযোজনায় শ্রী ভেঙ্কটেশ ফিল্মস ও সুরিন্দর ফিল্মস।
বহড়ু

বহড়ু হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার জয়নগর ১ ব্লকের অন্তর্গত একটি শহর। এই শহরটি জয়নগর থানার আওতাধীন।
বহড়ু দক্ষিণবঙ্গের এক প্রাচীন জনপদ। রায়মঙ্গল কাব্যে উল্লেখ আছে 'বড়ুক্ষেত্র'-এর। মধ্যযুগের 'বড়ুক্ষেত্র' আজকের বহড়ু গ্রাম ও বহড়ুক্ষেত্র গ্রাম পঞ্চায়েত। ঊনবিংশ শতকের প্রথম ভাগে জনৈক নন্দকুমার বসু ইস্ট ইন্ডিয়া কোম্পানির লবণ বিভাগের দেওয়ান নিযুক্ত হন ও বহড়ুর জমিদারী লাভ করেন। তিনি কিছুকাল রাজপুতানার জয়পুর রাজ্যেরও দেওয়ান ছিলেন। সেই সময় তিনি বৃন্দাবনের তিন প্রধান দেবতা গোবিন্দ, গোপীনাথ ও মদনমোহনের জন্য তিনটি মন্দির নির্মাণ করার অনুমতি চান জয়পুরের রাজার কাছে। জয়পুরের রাজার অনুমতি পেয়ে ১৮১৯ থেকে ১৮২১ সালের মধ্যে তিনি জয়পুরে তিনটি মন্দির নির্মাণ করেন। এরপর তিনি স্থির করেন যে তার বৃদ্ধা মায়ের জন্য বহড়ুতেই মথুরা-বৃন্দাবন স্থাপন করবেন। সেই মত তিনি জয়পুর রাজ্যের চুনার থেকে পাথর ও স্থপতি আনিয়ে বহড়ুতে শ্যামসুন্দরের মন্দির নির্মাণ করেন। ১৮২৫ সালে মন্দিরের গাত্রে দেওয়ালচিত্র অঙ্কন করেন বর্ধমান জেলার দাঁইহাটের শিল্পী গঙ্গারাম ভাস্কর। পরবর্তীকালে বসু পরিবার বহড়ুতে পাঁচটি শিব মন্দির নির্মাণ করেন।
বহড়ু গ্রামটি জয়নগর মজিলপুর শহরের পাঁচ কিলোমিটার উত্তরে অবস্থিত। এটি সড়কপথে কুলপি রোড ও রেলপথে শিয়ালদহ-নামখানা লাইন দ্বারা দক্ষিণ চব্বিশ পরগণা জেলার অন্যান্য স্থান ও কলকাতার সাথে সুসংযুক্ত।
১৮৫৬ সালে স্থাপিত বহড়ু উচ্চ বিদ্যালয় একটি বাংলা মাধ্যমের সরকারী সহশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৯৫৪ সালে স্থাপিত বহড়ু উচ্চ বালিকা বিদ্যালয় একটি বাংলা মাধ্যমের সরকারী স্ত্রীশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৮৬০ সালে স্থাপিত হয় বহড়ু বালিকা মুক্ত প্রাথমিক বিদ্যালয়। এটি একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব ক্রীড়াঙ্গণ আছে ও মিড ডে মিলের ব্যবস্থা আছে। ২০০১ সালে প্রতিষ্ঠিত বহড়ু দীঘিরপাড় মুক্ত প্রাথমিক বিদ্যালয় একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব গ্রন্থাগার ও ক্রীড়াঙ্গণ আছে ও মিড ডে মিলের ব্যবস্থা আছে। ১৯৯৮ সালে স্থাপিত বহড়ু চিলড্রেন্‌স্‌ অ্যাকাডেমি একটি বাংলা মাধ্যমের বেসরকারী প্রাথমিক সহশিক্ষা প্রতিষ্ঠান। এছাড়া দীঘিরপাড়ে একটি অস্বীকৃত মাদ্রাসা আছে।
অলিম্পিকে দক্ষিণ আফ্রিকা

দক্ষিণ আফ্রিকা প্রথম অলিম্পিক গেমসে অংশগ্রহণ করে ১৯০৪ সালে এবং ১৯৬০ সাল পর্যন্ত সকল গ্রীষ্মকালীন গেমসে অংশগ্রহণ করেছে। ১৯৬০ সালে শীতকালীন অলিম্পিকে দক্ষিণ আফ্রিকার অভিষেক হয়। কিন্তু ১৯৬৪ থেকে ১৯৮৮ পর্যন্ত ও শীতকালীন অলিম্পিকে ১৯৯২ পর্যন্ত অংশগ্রহণ করেনি। ১৯৯২ গ্রীষ্মকালীন অলিম্পিক ও ১৯৯৪ শীতকালীন অলিম্পিক থেকে দক্ষিণ আফ্রিকা পুনরায় নিয়মিত অংশগ্রহণ শুরু করে।
দক্ষিণ আফ্রিকার ক্রীড়াবিদগন গ্রীষ্মকালীন অলিম্পিক গেমসে ৭৮টি পদক জিতলেও শীতকালীন অলিম্পিক গেমসে কোন পদক জিততে পারেনি।
সিরিন বিনতে শামউন

সিরিন বিনতে শামউন প্রথম জীবনে ছিলেন একজন মিসরীয় কিবতি খ্রিস্টান। রাজা মুকাওকিস ৬২৮ খ্রিস্টাব্দে সিরিন বিনতে শামউন এবং তার বোন মারিয়া কিবতিয়াকে নবী মুহাম্মাদ (ছাল্লাল্লাহু আলাইহি ওয়া সাল্লাম)-এর কাছে উপহার হিসেবে প্রেরণ করেন। তারা দু'জনই তখন ইসলাম গ্রহণ করেন। ইসলামের মহাকবি হাসসান বিন সাবিতের সঙ্গে তার বিবাহ হয়। তাদের এক পুত্রের নাম আব্দুর রহমান ইবন হাসসান।
আবু উমামাহ আল-বাহিলি

আবু উমামাহ বা সুদাই ইবনে আজলান ইবন ওয়াহহাব বা আবু উমামাহ আল-বাহিলি (৭০০ খ্রিঃ, সিরিয়া) ছিলেন মুহাম্মাদ -এর একজন সাহাবী।
আবু উমামা একজন বিশিষ্ট হাদিস বর্ণনাকারী সাহাবা। যিনি মুহাম্মাদ এর মৃত্যু পরবর্তী সময়ে সিরিয়াতে স্থানান্তর হয়ে এবং সেখানে স্থায়ী বাসিন্দা হয়েছিলেন। তিনি আলী -এর সাথে সিফফিনের যুদ্ধে অংশগ্রহণ করেন এবং সিরিয়াতে স্থায়ী হন। সহিহ বুখারি ও মুসলিমের ২৫০ টি হাদিসের সাথে তার সংযুক্ততা পাওয়া যায়।
আবু উমামা ৮১ হিজরিতে ৭০০ খ্রিষ্টাব্দে সিরিয়ার হোমস নগরীতে মৃত্যু বরণ করেন। তিনি সিরিয়াতে মৃত্যুবরণকারী শেষ সাহাবী ছিলেন।
প্লাজা হোটেল

প্লাজা হোটেল নিউইর্য়কের ম্যানহ্যাটন মিডটাউনে অবস্থিত একটি গুরুত্বপূর্ণ হোটেল। এটি নিউইর্য়কের গুরুত্বপূর্ণ ল্যান্ডমার্ক হিসেবে চিহ্নিত হয়। এই ২০তল ভবনটি একটি বিলাসবহুল হোটেল এবং ঐতিহ্যবাহী ভবন। এর বর্তমান মালিক কাতারের কাটারা হসপিটালিটি।
ক্ষুদ্র শিল্পকর্ম

ক্ষুদ্র শিল্পকর্ম বলতে অত্যন্ত ছোট আকারের চিত্রকলা, খোদাইচিত্র ও ভাস্কর্য বোঝায়। এর ইতিহাস প্রাগৈতিহাসিক যুগ পর্যন্ত বিস্তৃত। সাম্প্রতিক শতাব্দীগুলিতে প্রতিকৃতি ক্ষুদ্রচিত্র সবচেয়ে প্রচলিত রূপ, এবং প্রাচীনকাল থেকেই খোদিত রত্ন—যেগুলো প্রায়শই মুদ্রাঙ্ক সীল হিসেবে ব্যবহৃত হত—ও সিলিন্ডার সীল নানা উপাদানে তৈরি হয়ে এসেছে। উদাহরণস্বরূপ, সিন্ধু উপত্যকা সভ্যতা এবং মিনোয়ান শিল্প থেকে প্রাপ্ত অধিকাংশ চিত্রণাত্মক শিল্পই ছোট ছোট সীলচিত্র।
গথিক বক্সউড ক্ষুদ্রচিত্র হলো অতি ছোট কাঠের খোদাইচিত্র, যেগুলো সাধারণত জপমালার পুঁতির মতো ধর্মীয় কাজে ব্যবহৃত হত।
পশ্চিমা বিশ্বের আলোকিত পাণ্ডুলিপিতে ব্যবহৃত চিত্রকলাকে 'মিনিয়েচার' বলা হয়, যদিও সেগুলোর আকার সবসময় ছোট নয়—এই শব্দটির উৎস আসলে একটি লালচে রঞ্জকের লাতিন নাম থেকে এসেছে।
ক্ষুদ্র শিল্পের ইতিহাস ২৫০০ বছরেরও বেশি পুরনো এবং এটি সংগ্রাহকদের কাছে অত্যন্ত মূল্যবান। বিশ্বজুড়ে বিভিন্ন জাদুঘরে ক্ষুদ্র চিত্রকলা, অঙ্কন, ছাপচিত্র, খোদাইচিত্র এবং ভাস্কর্যের সংগ্রহ সংরক্ষিত রয়েছে।
বিশ্ব ক্ষুদ্রচিত্র শিল্প সমিতি (World Federation of Miniaturists বা WFM) এবং রয়্যাল মিনিেচার সোসাইটি-এর মতো সংগঠনসমূহ ক্ষুদ্র শিল্পের আকার সংজ্ঞায় সহায়তা করে। সাধারণত, ক্ষুদ্র শিল্প বলতে এমন শিল্প বোঝানো হয় যা হাতের তালুতে রাখা যায়, অথবা যার আয়তন ২৫ বর্গইঞ্চি (প্রায় ১০০ বর্গসেমি) এর কম। কিছু প্রদর্শনীতে বিষয়বস্তু ১/৬ প্রকৃত আকারে চিত্রিত হতে হয় এবং প্রতিটি চিত্রে সংক্ষিপ্তকরণের অনুভব বজায় রাখা আবশ্যক।
বিশ্বজুড়ে বিভিন্ন ক্ষুদ্রচিত্র শিল্প সমিতি প্রতিবছর বার্ষিক প্রদর্শনীর আয়োজন করে। যুক্তরাষ্ট্রে ক্ষুদ্র শিল্পের সবচেয়ে প্রাচীন সংগঠন হলো ওয়াশিংটন, ডিসি-এর Miniature Painters, Sculptors & Gravers Society। The Miniature Art Society of Florida সম্ভবত যুক্তরাষ্ট্রের অন্যতম বৃহৎ ক্ষুদ্রচিত্র প্রদর্শনীর আয়োজনকারী সংগঠন। Seaside Art Gallery, The Snowgoose Gallery এবং Ciders Painters of America-এর মতো গ্যালারিগুলিও প্রতিবছর প্রদর্শনীর আয়োজন করে, যেখানে দর্শকরা অণুবীক্ষণ যন্ত্রের মাধ্যমে চিত্রকলা ও ভাস্কর্য পর্যবেক্ষণ করতে পারেন।
যেসব শিল্পী ক্ষুদ্রচিত্রে কাজের জন্য পরিচিত, তাঁদের মধ্যে রয়েছেন:
জেন জ্যাকবস

জেনিফার মেরি "জেন" জ্যাকবস (; জন্ম: ৮ মার্চ, ১৯৫৬ - মৃত্যু: ২১ জুলাই, ২০১৬) দক্ষিণ অস্ট্রেলিয়ার অ্যাডিলেডে জন্মগ্রহণকারী বিশিষ্ট অস্ট্রেলীয় প্রমিলা আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন জেন জ্যাকবস। দলে তিনি মূলতঃ অল-রাউন্ডার ছিলেন। মাঝারি সারির ডানহাতি ব্যাটসম্যানের দায়িত্ব পালনের পাশাপাশি ডানহাতে অফ স্পিন বোলার হিসেবেও ভূমিকা রেখেছেন। ঘরোয়া ক্রিকেটে ভিক্টোরিয়া ও দক্ষিণ অস্ট্রেলিয়ার পক্ষে খেলেছেন তিনি।
সমগ্র খেলোয়াড়ী জীবনে সাতটি টেস্ট ও তেরোটি ওডিআইয়ে জাতীয় দলের প্রতিনিধিত্ব করেন তিনি। ১৯ জানুয়ারি, ১৯৭৯ তারিখে নিউজিল্যান্ডের বিপক্ষে তার টেস্ট অভিষেক ঘটে। টেস্টে সর্বমোট ১৩৬ রান তোলেন; তন্মধ্যে ৪৮ তার সর্বোচ্চ সংগ্রহ ছিল ও ৮ উইকেট দখল করেন। কয়েক বছর বাদে ১০ জানুয়ারি, ১৯৮২ তারিখে ভারতের বিপক্ষে ওডিআই অভিষেক ঘটে তার। ২৩৫ রান তোলার পাশাপাশি ৩ উইকেট পেয়েছিলেন তিনি। এছাড়াও, ১৯৮২ সালের ক্রিকেট বিশ্বকাপের দ্বিতীয় শিরোপা জয়ী অস্ট্রেলিয়া দলের সদস্য ছিলেন তিনি।
১৯৮৩-৮৪ মৌসুমে ভারতে সফলতম সফরের অবতারণা করেন। ওডিআইয়ে ৪-০ ব্যবধানে জয় পায় তার দল এবং চার টেস্টের সিরিজের সবগুলোই ড্রয়ে পরিণত হয়েছিল। এ সফরেই ওডিআইয়ে নিজস্ব সেরা বোলিং পরিসংখ্যান ২/৩৫ ও টেস্টে ৪/৭২ লাভ করেন এবং টেস্টে ব্যক্তিগত সর্বোচ্চ ৪৮ রান তোলেন।
২১ জুলাই, ২০১৬ তারিখে তার দেহাবসান ঘটে। তার মৃত্যুতে ক্রিকেট অস্ট্রেলিয়ার প্রধান নির্বাহী জেমস সাদারল্যান্ড গভীর দুঃখ প্রকাশ করে সমবেদনা প্রকাশ করেন।
চণ্ডীগড় ইঞ্জিনিয়ারিং কলেজ

চণ্ডীগড় ইঞ্জিনিয়ারিং কলেজ (বা সি.ই.সি) ভারতের চণ্ডীগড়ের নিকট মোহালিতে "চন্ডিগড় কলেজ সমুদয়ের" লান্দ্রান ক্যাম্পাসে একটি ইঞ্জিনিয়ারিং কলেজ এবং স্নাতক কোর্সের জন্য পাঞ্জাব প্রযুক্তিগত বিশ্ববিদ্যালয়ের মান্যতা প্রাপ্ত একটি কলেজ৷ লান্দ্রানে ক্যাম্পাস নির্মাণের এক বছর পর, ২০০২ সালে চণ্ডীগড় ইঞ্জিনিয়ারিং কলেজ প্রতিষ্ঠিত হয়। এটি পাঞ্জাবের অন্যতম সর্বোত্তম ইঞ্জিনিয়ারিং কলেজ।
লান্দ্রান ক্যাম্পাসেের ৯টি কলেজের অন্যতম কলেজ চণ্ডীগড় ইঞ্জিনিয়ারিং কলেজ যেটি  ক্যাম্পাসেের অন্যতম বিশিষ্ট কলেজ । কলেজটি চারটি ব্লকে বিভক্ত। প্রতিটি ব্লকে কলেজের বিভিন্ন বিভাগ আছে।
২৬ এপ্রিল ২০০৪ সালে, থেকে অ্যাক্রেডিটেশন সিস্টেম অফ অস্ট্রেলিয়া এবং নিউজিল্যান্ড থেকে সিইসি ISO-9001:2000 সার্টিফিকেট প্রাপ্ত করে।
চন্ডীীগড়, ইঞ্জিনিয়ারিং কলেজ হয়েছে এ আই সি টি ই দ্বারা প্রতিষ্ঠিত ন্যাশনাল বোর্ড অফ আক্রিডিএসান  দ্বারা মান্যতা প্রাপ্ত।
প্রত্যেক বছর চাকরি নিয়োগের জন্য, বহু ভালো কোম্পানি যথা ইনফোসিস, উইপ্রো, আই গেট, মাইক্রোসফট,গুগল, এইচসিএল, বিড়লা সফট,এল এন্ড টি ইনফোটেক, টাটা মোটর, ফ্রি স্কেল, কাডেন্স, আট্রেন্টা, ডেল, পোলারিস, স্যাপ ল্যাবস, অ্যাডোবি সিস্টেম, পেরট সিস্টেম,আইরিস সফটওয়্যার, সিট্রিক্স সিস্টেম, ওরাকল, সান মাইক্রোসিস্টেম, কগ্নিজান্ট, এয়ারটেল, ডিলয়েট, আইবিএম ইত্যাদি.  ক্যাম্পাসেে আসেন।  গড় প্যাকেজ -  প্রায়.৩.৭৫ লক্ষ টাকা প্রতি বছর, সর্বোচ্চ বেতন দেওয়া হয় ২৯ লক্ষ টাকা প্রতি বছর।
অলিম্পিকে ফিলিপাইন

ফিলিপাইন অলিম্পিক গেমসে প্রথম ক্রীড়াবিদ পাঠায় ১৯২৪ সালে। ফিলিপাইন দক্ষিণ-পূর্ব এশিয়ার প্রথম দেশ হিসাবে অলিম্পিক গেমসে প্রতিদ্বন্দ্বিতা করে এবং পদক জিতে। ১৯৮০ গেমসে যুক্তরাষ্ট্রের নেতৃত্বে বয়কট করা ছাড়া গ্রীষ্মকালীন অলিম্পিকের সকল গেমসে অংশগ্রহণ করেছে। শীতকালীন অলিম্পিক গেমসে ফিলিপাইন ১৯৭২ সালে প্রথম অংশগ্রহণ করে এবং অনিয়মিত ভাবে ৪টি আসরে অংশ নিয়েছে। ১৯৭২ শীতকালীন অলিম্পিকে ফিলিপাইন দুজন আলপাইন স্কিইয়ার পাঠিয়েছিল।
ফিলিপাইনের ক্রীড়াবিদগন গ্রীষ্মকালীন অলিম্পিকে ৯টি পদক জিতেছে, যার মধ্যে বক্সিংয়ে ৫টি পদক। ফিলিপাইন স্বর্ণ পদক ছাড়া পদক জয়ী দেশসমূহের মধ্যে সর্ব্বোচ পর্যায়ে রয়েছে।.
ফিলিপাইনের জাতীয় অলিম্পিক কমিটি ফিলিপাইন অলিম্পিক কমিটি ১৯১১ সালে গঠিত হয় এবং ১৯২৯ সালে আইওসির স্বীকৃতি পায়।
অমর সিং চমকিলা

ধান্নি রাম (২১ জুলাই ১৯৬১ – ৮ মার্চ ১৯৮৮), যিনি অমর সিং চমকিলা নামেই পরিচিত, ছিলেন একজন জনপ্রিয় পাঞ্জাবি গায়ক, গীতিকার, সঙ্গীতজ্ঞ, সুরকার। চমকিলা এবং তার স্ত্রী ও সঙ্গীত-জুটি অমর অমর জোত এবং তাদের সঙ্গীত দলের অপর দুজন সদস্য ১৯৮৮ সালের ৮ মার্চ তারিখে একদল তরুণ দুষ্কৃতিকারীর হাতে নিহত হন।
অমর সিং চমকিলা ১৯৬১ সালের ২১ জুলাই তারিখে ভারতের পাঞ্জাব প্রদেশের লুধিয়ানার নিকটবর্তী দুগ্রী নামক গ্রামে জন্মগ্রহণ করেন। তার জন্মনাম ছিলো ধান্নি রাম। তার পারিবারিক আর্থিক অবস্থা ছিল খুবই করুণ। তিনি ছিলেন হরি সিং ও কারতার কৌরের কনিষ্ঠ সন্তান। তিনি দুগ্রীর গুজার খান প্রাথমিক বিদ্যালয়ে শিক্ষা লাভ করেন। একজন বৈদ্যুতিক মিস্ত্রির সহকারী হিসাবে কিছুদিন কাজ করার পর তিনি লুধিয়ানা কাপড় কলের কাজ পান। তার ছিল স্বাভাবিক সঙ্গীত প্রতিভা এবং তিনি হারমোনিয়াম ও ঢোলকি বাজানো শেখেন।
চমকিলার জীবদ্দশায়ই HMV কর্তৃক তার এলপি রেকর্ড এবং ইপি রেকর্ড প্রকাশিত হয়।
যদিও চমকিলার মৃত্যুর পর বিভিন্ন সংকলিত অ্যালবাম প্রকাশিত হয়েছে তথাপি নিম্নলিখিত সিডিগুলো "সারেগামা" দ্বারা সংকলিত হয়েছে যেগুলোর স্টুডিও রেকর্ডিং চমকিলা করেছিলোঃ
নীল হুড়হুড়ে

নীল হুড়হুড়ে (বৈজ্ঞানিক নাম:"Cleome rutidosperma" DC.) এক ধরনের সপুষ্পক উদ্ভিদ যা "" গোত্রের এবং "" পরিবারের অন্তরভুক্ত, প্রধানত ক্রান্তিয় আফ্রিকাজাত। এই প্রজাতিটিকে এশিয়া এবং অস্ট্রেলিয়ার ক্রান্তিয় জলাজমিতে প্রচুর পরিমাণে দেখা যায়। বাড়ির লনে আগাছাদের সাথে এদের দেখা যায়। নীল হুড়হুড়ে ফ্রেঞ্জেড স্পাইডার ফুল অথবা পারপেল ক্লেওম নামেও পরিচিত।
নীল হুড়হুড়ে লম্বা এবং শক্ত গুল্ম জাতীয় এবং শাখাপ্রশাখাযুক্ত উদ্ভিদ। এরা ১৫-১০০ সেন্টিমিটার উচ্চতার হয়। কান্ডের শাখাপ্রশাখাগুলি কৌনিক ভাবে বিস্তৃত এবং এদের পাতাগুলি ত্রিপত্রী। পাতাগুলি খানিকটা হীরকাকৃতির হয়। ফুলগুলি ছোট আকারের(১৫মিলিমিটার) এবং বেগুনী রঙের পাপড়িগুলির বিন্যাস উপরের দিকে থাকে এবং তার মধ্যে গর্ভকেশর এবং গর্ভরেণু সুসজ্জিত।